title: 861 Aïda

text: 861 Aïda on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Max Wolf vuonna 1917. Pikkuplaneetta sai nimensä säveltäjä Giuseppe Verdin Aïda-oopperan mukaan. Ennen kuin tämä asteroidi sai nimensä se tunnettiin tunnuksella 1917 BE.


title: Kongolit

text: Kongolit ("Bovichtidae", joskus myös "Bovichthyidae") on ahvenkaloihin kuuluva kalaheimo. Heimon lajit elävät Etelä-Amerikan ja Australian ja Uuden-Seelannin ympäristössä.


title: Kongolit

text: Kongolien heimoon kuuluu lähteestä riippuen yleensä kolme sukua ja noin 11 lajia. Molekyylifylogeneettisten tutkimusten mukaan heimo on parafyleettinen ja eräät lähteet, kuten ITIS katovat, että kongoli (Pseudaphritis urvillii) kuuluu jääahventen ("Nototheniidae") heimoon.


title: Kongolit

text: Kongolit ovat kooltaan 10–40 cm pitkiä. Ruumiinrakenteeltaan heimo on "Notothenioidei"-alalahkon heimoista alkeellisin. Ruumis on usein pitkulainen ja litteähkö. Selkäeviä lajeilla on kaksi, joista ensimmäinen on piikikäs. Kalat voivat työntää leukojaan eteenpäin. Kongoleilla on yksi kylkiviiva, kun muilla saman alaheimon lajeilla niitä on useampia.


title: Kongolit

text: Kongolilajit elävät eteläisellä pallonpuoliskolla suolaisissa ja murtovesissä Etelä-Amerikan, Australian ja Uuden-Seelannin merialueilla. Kongoli elää myös Australian ja Tasmanian makeissa vesissä.


title: Teresa (Portugali)

text: Teresa oli Leónin kuninkaan Alfonso VI:n avioton tytär ja Portugalin ensimmäisen hallitsijan Burgundin Henrikin aviopuoliso. Alfonso antoi heille 1094 läänitykseksi Portugalin. Teresa ja Henrik ajautuivat sotaan Alfonson tytärtä Urracaa vastaan, ja Henrikin kuoltua 1114 Teresa jatkoi taistelua Portugalin alueen laajentamiseksi.


title: Teresa (Portugali)

text: Teresa toimi poikansa Alfonso I:n alaikäisyyden aikana sijaishallitsijana vuoteen 1128, jolloin Alfonso riisti vallan äidiltään. Aateliskokous huusi Alfonson kuninkaaksi vuonna 1143.


title: Etiopian–Adalin sota

text: Etiopian–Adalin sota oli vuosina 1526–1559 käyty sota Adalin sulttaanikunnan ja Etiopian välillä. Sodan aloitti islamilaisen Adalin sulttaani Ahmed Gurey jihadina kristittyä Etiopiaa vastaan. Sotaan sekaantuivat myös Portugali ja Osmanien valtakunta. Sota johti lopulta muslimien vetäytymiseen, Adalin ja Etiopian heikentymiseen ja oromojen muuttoaaltoon Etiopiaan.


title: Etiopian–Adalin sota

text: 1500-luvun alussa kristitty Etiopia oli pitkään ollut hallitsevassa asemassa sen etelä- ja kaakkoispuolen muslimivaltioiden kanssa käydyissä yhteenotoissa. Tämä johtui etenkin laajojen, mutta harvaan asuttujen muslimivaltioiden sisäisestä hajanaisuudesta. Tilanne kuitenin muuttui, kun islam alkoi levitä Etiopian etelä- ja pohjoispuolille Etiopian jäädessä eristyksiin muusta kristitystä maailmasta. Erityisen kova isku Etiopialle oli osmanien suorittama Egyptin valtaus, joka uhkasi sen pääsyä merelle Massawasta.


title: Etiopian–Adalin sota

text: Sisämaan valtiona esimerkiksi tuliaseiden hankkiminen oli Etiopialle huomattavasti vaikeampaa kuin rannikon muslimivaltioille. Muslimivaltioilta puuttui kuitenkin pitkään yhdistävä voima, jollainen kuitenkin ilmestyi Ahmed Gureyn muodossa vuonna 1526. Tuolloin Adalin entinen sulttaani Abu Bakr kuoli ja Ahmed pääsi valtaan asettamalla tämän veljen nukkehallitsijaksi. Gurey teki Hararin kauppakaupungista tukikohtansa, ja hänen onnistui luoda liitto somalien ja afarien välille Etiopiaa vastaan. Hän julistautui myös jihadin päälliköksi eli tässä yhteydessä imaamiksi.


title: Etiopian–Adalin sota

text: Etiopian ja Adalin sota alkoi satunnaisina rajayhteenottoina, mutta varsinaisesti se sai alkunsa vasta vuonna 1526, kun Etiopian kuningas Lebna Dengel kärsi tappion taistelussa. Perinteiseen tapaan muslimit keräsivät sotasaaliin taistelun jälkeen ja palasivat kotiin. Tämä ei riittänyt Ahmedille, joka halusi valloittaa kristityt alueet ja käännyttää niiden asukkaat islamiin. Tätä hän alkoi edistää asuttamalla muslimeja kristityiltä vallatuille alueille.


title: Etiopian–Adalin sota

text: Vuoteen 1532 mennessä muslimit olivat vallanneet suurimman osan Etiopian eteläisistä ja itäisistä alueista. He olivat saavuttaneet 1533 jo Amharan ja Lastan pohjoisessa. Kaksi vuotta myöhemmin seurasi hyökkäys Etiopian viimeisiä alueita vastaan pohjoisessa Tigrayssa. Tällä kertaa muslimit joutuivat kuitenkin ongelmiin heidän osmaneilta saamastaan avusta huolimatta. Tigrayn vuoristoinen alue vaikeutti etenkin joukkojen huoltoa. Muslimit joutuivatkin lopulta kääntymään takaisin, mikä ei kuitenkaan merkinnyt tappiota sodassa.


title: Etiopian–Adalin sota

text: Lebna Dengelin Etiopia oli heikentynyt merkittävästi ja vuonna 1535 hän lähettikin avunpyynnön Portugaliin. Portugali suostuikin avunpyyntöön, sillä sillä oli taloudellisia intressejä alueella. Portugalilaisten 400 miestä käsittäneet apujoukot saapuivat Etiopiaan vuonna 1541, jolloin Lebnaa oli seurannut vallassa hänen poikansa Galawdewos. Apujoukoista rohkaistuneena etiopialaiset aloittivat vastahyökkäykset muslimeja vastaan ja Adalin hallitsija Ahmed Gurey sai 1543 surmansa taistelussa. Muslimeille hänen kuolemansa merkitsi vakavaa iskua, vaikka se ei johtanutkaan heidän täydelliseen romahtamiseensa. Taistelut jatkuivat sarjoissa vuoteen 1559, jolloin kävi selväksi, ettei kumpikaan osapuoli saisi yliotetta ja että molemmat osapuolet olivat heikentyneet ratkaisevasti.


title: Etiopian–Adalin sota

text: Etiopian ja Adalin sodan seurauksena Etiopiaan alkoi monta vuotta kestänyt oromopaimentolaisten muuttoaalto, jolla oli itse sotaa tärkeämmät vaikutukset. Etiopiassa portugalilaisilta saatuun apuun suhtauduttiin ristiriitaisesti. Toisaalta se nähtiin kaivattuna yhteytenä kristittyyn maailmaan ja toisaalta se johti välien kiristymiseen roomalaiskatolilaisuuden ja ortodoksisuuden kannattajien välillä. Sota vähensi molempien osapuolien väestöä merkittävästi ja heikensi niitä poliittisesti. Tuhot vaikuttivat myös siihen, että kristityt ja muslimit eivät ottaneet uudelleen yhteen yhtä tuhoisassa sodassa myöhemmin.


Luettelo Virosta löydetyistä meteoriiteista


text: Virosta on löydetty tähän mennessä viisi meteoriittia. Seitsemästä meteoriitista on havaintoja.


title: Alfonso I

text: Alfonso I voi tarkoittaa ainakin seuraavia:


title: Anna Krook

text: Anna Sofia Krook (13. marraskuuta 1850 Helsinki – 4. heinäkuuta 1926 Helsinki) oli suomalainen ruotsin ja englannin kielellä kirjoittanut kirjailija ja oppikirjojen tekijä. Hän käänsi myös ruotsin- ja suomenkieleisiä tekstejä englannin kielelle.


title: Anna Krook

text:
Krookin vanhemmat olivat kenraalimajuri Carl August Krook (1811–1868) ja tämän toinen puoliso Elisabeth Collan (1822–1896). Perheessä oli kymmenen lasta joista Anna oli kolmanneksi vanhin.
Anna Krook työskenteli englannin kielen opettajana Helsingin tyttökoulussa ja hän oli myös valantehnyt kielenkääntäjä.


title: Toini Kalima

text: Toini Hildegard Kalima (26. elokuuta 1884 Pukkila – 20. kesäkuuta 1929 Helsinki) oli suomalainen kirjallisuuden suomentaja.


title: Martti Raitio

text: Martti Ilmari Raitio (12. elokuuta 1885 Sortavala – 19. huhtikuuta 1931 Jyväskylä) oli suomalainen kustannusjohtaja ja kirjallisuuden suomentaja.


title: Martti Raitio

text: Raition vanhemmat olivat seminaarinjohtaja Konstantin Raitio (ent. Kåhlman) ja Elin Josefina Eriksson. Hän pääsi ylioppilaaksi Jyväskylän lyseosta vuonna 1904.


title: Martti Raitio

text: Raitio toimi kustannusvirkailijana ja hän oli vuodesta 1925 K. J. Gummerus Oy:n kirjallisena johtajana.


title: Mieletön juttu

text: Mieletön juttu () on vuonna 1998 ensi-iltansa saanut rikoselokuva, joka perustuu Elmore Leonardin romaaniin. Elokuvan pääosia näyttelevät George Clooney, Jennifer Lopez, Ving Rhames, Don Cheadle, Dennis Farina ja Albert Brooks. Michael Keaton ja Samuel L. Jackson tekevät elokuvassa cameoroolin. Elokuvan on ohjannut Steven Soderbergh. Elokuvasta tehtiin myöhemmin spin-off sarja "Karen Sisco".


title: Sanny Hagelstam-Federley

text: Sanny Charlotta Hagelstam-Federley (23. toukokuuta 1869 Helsingin maalaiskunta – 27. marraskuuta 1932 ) oli suomalainen taidemaalari ja ruotsin kielellä kirjoittanut kirjailija.


title: Sanny Hagelstam-Federley

text: Hagelstam-Federleyn vanhemmat olivat tilanomistaja Jarl August Hagelstam ja Emilia Karolina Söderhjelm. Hän oli naimisissa taiteilija Alex Federleyn kanssa.


title: Sanny Hagelstam-Federley

text: Hagelstam-Federley kävi Suomen Taideyhdistyksen piirustuskoulun 1885–1889. Hän osallistui Suomen Taiteilijain näyttelyihin 1898, 1900, 1901, 1906 ja 1907.


title: Axel Wallensköld

text: Axel Gabriel Wallensköld (10. toukokuuta 1864 Pietari – 23. maaliskuuta 1933 Helsinki) oli suomalainen kielentutkija, professori ja kirjailija.


title: Axel Wallensköld

text: Wallensköldin vanhemmat olivat senaattori Adolf Waldemar Wallensköld ja Emilia Charlotta Boije. Hän pääsi ylioppilaaksi 1882 ja valmistui filosofian kandidaatiksi 1886 ja filosofian lisensiaatiksi 1891.


title: Axel Wallensköld

text: Wallensköld toimi ranskankielen opettajana Nya svenska läroverketissä Helsingissä 1888–1905. Hän oli Helsingin yliopiston romaanisen filologian dosentti 1891–1905, romaanisen filologian ylimääräinen professori 1905–1915 sekä professori 1915–1929. Wallensköld oli Uusmaalaisen osakunnan kuraattori 1893 ja 1896–1898 sekä inspehtori 1907–1913.


title: Axel Wallensköld

text: Wallensköld osallistui säätyvaltiopäiville ritariston ja aatelin jäsenenä 1891, 1894, 1897, 1900, 1904 sekä 1905–1906. Hän oli Helsingin kaupunginvaltuuston jäsen 1911–1913 ja 1916–1918 sekä ruotsalaisen kansanpuolueen keskushallituksen rahastonhoitaja 1906–1909.


title: Axel Wallensköld

text: Wallensköld oli Suomen ruotsalaisen kirjallisuusseuran rahastonhoitaja vuodesta 1910, Helsingin ruotsalaisen teatterin johtokunnan puheenjohtaja vuodesta 1915 ja Helsingin uusfilologisen yhdistyksen puheenjohtaja 1902–1913 ja uudelleen vuodesta 1914. Hän toimitti Neuphilologische Mitteilungen-aikakauslehteä vuodesta 1907.


title: Gonzalo

text: Gonzalo oli sobrarben ja Ribagorzan kreivi vuosina 1035-1043/5. Hän sai maat perintönä isältään Sancho III Suurelta tämän jakaessa valtakuntansa neljän poikansa kesken. Gonzalon salamurhan jälkeen Aragonian Ramiro I liitti tämän maat omiinsa.


title: Kalima

text: Kalima on suomalainen sukunimi, joka on muun muassa seuraavilla henkilöillä:


title: Tauno Kalima

text: Tauno Emil Mikael Kalima (29. syyskuuta 1881 Viitasaari – 27. toukokuuta 1951 Helsinki) oli suomalainen lääkäri ja professori.


title: Tauno Kalima

text: Kalima oli Turun lääninsairaalan ylilääkäri 1928–1929, kirurgian dosentti Helsingin yliopistossa 1922–1929, vuosina 1929–1948 professori. Kaliman erikoisalaa oli muun muassa mahahaavan synty.


title: Jamie Stewart

text: Jamie Stewart (s. 1964 Harrow, Lontoo) on brittiläinen muusikko. Stewart tunnetaan roolistaan The Cult -yhtyeen basistina 1980-luvulla. Stewart soitti bassokitaraa ja kosketinsoittimia yhtyeen neljällä ensimmäisellä albumilla.


title: Jamie Stewart

text: Erottuaan The Cultista Stewart jatkoi työskentelyä musiikin parissa muun muassa tuottajana. Hän myös osallistui Iron Maidenista tutun kitaristin Adrian Smithin The Untouchables -projektiin vuosina 1993–1994 soittaen siinä bassokitaraa.


title: Alone

text: Alone voi viitata:


title: Harlemin yöt

text: Harlemin yöt (eng. "Harlem Nights") on vuonna 1989 kuvattu rikoselokuva. Elokuvan pääosissa nähdään Eddie Murphy, Richard Pryor, Redd Foxx, Danny Aiello, Michael Lerner, Della Reese ja Stan Shaw. Elokuva menestyi taloudellisesti kritiikistä huolimatta. Elokuva oli Eddie Murphyn esikoisohjaus.


title: Harlemin yöt

text: "Video-oppaassa" vuodelta 1994 Kari Salminen antoi "Harlemin öille" kaksi tähteä viidestä, mikä vastaa sanallista arviota ”keskinkertainen”.


title: Somebody to Love

text: Somebody to Love voi viitata:


title: Loose

text: Loose voi viitata:


title: Lentopallon miesten SM-sarjakausi 1985–1986

text: Lentopallon miesten mestaruussarjassa kaudella 1985–1986 pelattiin kymmenen joukkueen runkosarja, josta kuusi parasta selvisi mitalisarjaan ja loput neljä alempaan jatkosarjaan taistelemaan sarjapaikastaan.


text: Jatkosarjaan annettiin lähtöpisteitä runkosarjan sijoituksen perusteella 6-4-3-2-1-0


text: Jatkosarjaan annettiin lähtöpisteitä runkosarjan sijoituksen perusteella 3-2-1-0


text: Sarjasta putosivat Oulun Kisko ja Kuopio-Volley. Tilalle nousivat Varkauden Tarmo ja Lahden Kimmo


text: Nousukarsintaan annettiin 2 lähtöpistettä ykkösen lohkovoittajille,


title: Nokia 700

text:
Nokia 700 on pienikokoinen elokuussa 2011 julkaistu matkapuhelinvalmistaja Nokian kehittämä älypuhelin.
700:ssa on kotinäppäin, soittonäppäin, lopetusnäppäin, kameranäppäin, äänenvoimakkuuden säätönäppäimet ja lukitusnäppäin.


title: Nokia 700

text: 700:aa saa viitenä eri värivaihtoehtona: vaaleanharmaa, korallinpunainen, sininen, violetti ja hopeanvalkoinen.Nokia 700 maksoi noin 270 euroa ilman veroja.


title: Neptunuksen troijalainen

text: Neptunuksen troijalaiset ovat transneptuniasia kohteita ja kentaureita muistuttavia pikkuplaneettoja, jotka kiertävät Aurinkoa Neptunuksen radan Lagrangen pisteissä L4 ja L5. Ne ovat 1:1 rataresonanssissa jääjättiläisplaneetan kanssa. Troijalaisiksi niitä sanotaan, sillä niiden radat ovat Neptunuksen suhteen samanlaisia kuin Jupiterin troijalaisten asteroidien radat ovat Jupiterin suhteen.


title: Neptunuksen troijalainen

text: Neptunuksen troijalaisia ovat muun muassa , , ja .


title: Ramón Berenguer I

text: Ramón Berenguer I (myös Ramon I Berengar) oli Barcelonan kreivi vuosina 1035–1076. Ramón Berenguer peri isänsä Berenguer Ramón I:n:kuoltua vain osan kreivikuntaa, mutta hänen veljensä luopuivat omista perinnöistään, joten Ramón yhdisti maan. Hän myös laajensi vaikutusvaltansa Empúriesiin ja Pallarsiin. Kestävimmäksi Ramónin saavutukseksi jäi lakikokoelman kokoaminen.


title: Ramón Berenguer I

text: Ramón Berenguer I:n kaksospojat Berenguer Ramón II (1076-1082) ja Ramón Berenguer II (1076-1097) hallitsivat maata isänsä jälkeen.


title: Ramón Berenguer II

text: Ramón Berenguer II (1053/1054 – 5. joulukuuta 1082) oli Barcelonan kreivi vuodesta 1076 kuolemaansa saakka.


title: Ramón Berenguer II

text: Hän peri vallan isänsä Ramón Berenguer I:n jälkeen. Isä oli jakanut hallinnon kahdelle pojalleen: Ramónille ja tämän kaksosveljelle Berenguer Ramón II:lle. Isän testamentin mukaan veljesten tuli hallita yhtäläisin ehdoin, mutta testamenttia tarkemmin lukiessa käy selville, että se oli suosiollisempi Ramón Berenguerille.


title: Ramón Berenguer II

text: Ramón Berenguer II:n kutsumanimi (esp. "Cabeza de Estopa", kat. "Cap d'Estopes") juonsi hänen vaaleista hiuksistaan.


title: Ramón Berenguer II

text: Joulukuun 5. päivänä 1082 Ramón Berenguer II oli lähestymässä Barcelonaa nykyisen Gualban kunnan seudulla, kun hänen kimppuunsa käytiin ja hänet tapettiin. Ruumis vietiin Gironaan, jonne se haudattiin. Hänen veljensä oli syyllinen murhaan.


title: Ramón Berenguer II

text: Ramón Berenguer II:n vaimo Mafalda de Apulia, kutsumanimeltään "Mahalda" tai "Matilda", (noin 1059 – noin 1111/1112) oli Apulian herttuan Robert Guiscardin ja Salernon Sikelgaitan tytär. Pariskunnan poika Ramón Berenguer III nousi valtaan 1097.


title: MYEL-eläkevakuutus

text: Maatalousyrittäjän eläkelain mukainen vakuutus (lyhenne MYEL-eläkevakuutus) on viljelijöiden, metsänomistajien, kalastajien ja poronhoitajien sekä heidän perheenjäsentensä työeläkevakuutus. Vakuutusvelvollisuus koskee myös tieteen ja taiteen apurahansaajia. Tätä lakisääteistä vakuutusta hoitaa Maatalousyrittäjien eläkelaitos – Mela.


title: MYEL-eläkevakuutus

text: MYEL-vakuutuksesta maksetaan vastaavia eläkkeitä kuin muustakin työeläkejärjestelmästä ja eläkettä karttuu samalla tavalla kuin muissakin työeläkkeissä. MYEL nostaa kokonaiseläketurvaa, vaikka vakuutettu olisi lisäksi muussa yrittäjä- tai palkkatyössä.


title: MYEL-eläkevakuutus

text: MYEL-vakuutus on useimmille maatalousyrittäjille pakollinen. Jos yrittäjä ei kuulu pakolliseen vakuutukseen, hän voi ottaa vakuutuksen vapaaehtoisena.


title: MYEL-eläkevakuutus

text: Vakuutus perustuu MYEL-työtuloon, jonka mukaan lasketaan kaikki eläkkeet, korvaukset ja päivärahat. MYEL-työtulo kuvaa maatalousyrittäjän tilallaan tekemää työpanosta. Työtulon määrityksessä pohjana käytetään maatalous- ja metsämaan pinta-alaa. Kalastajan ja poronhoitajan vakuutuksessa työtulon perusteena käytetään kalastustuloa ja porojen lukumäärää. Apurahansaajilla työtulo lasketaan myönnetyn apurahan määrästä.


title: MYEL-eläkevakuutus

text: MYEL-työtulosta lasketaan maatalousyrittäjän eläkkeet, korvaukset ja päivärahat. Myös vakuutusmaksut ja sijaisapumaksun suuruus lasketaan MYEL-työtulosta.


title: MYEL-eläkevakuutus

text: Työikäinen maatalousyrittäjä ja apurahansaaja saa MYEListä tapaturmaturvan ja oikeuden Mela-sairauspäivärahaan. Jos vakuutettu menettää työkykynsä, hän saa kuntoutustuen tai työkyvyttömyyseläkkeen. MYEL-vakuutetulla maatalousyrittäjällä on oikeus myös lomituspalveluihin.


title: MYEL-eläkevakuutus

text:
Eläkeiän lähestyessä yrittäjällä on mahdollisuus saada osa-aikaeläkettä ja luopumistukea (lyhenne LUTU
). Vanhuuseläkkeelle voi jäädä 63–68 vuoden iässä oman valintansa mukaan.


title: MYEL-eläkevakuutus

text: MYEL-vakuutus antaa turvaa myös perheelle. Vakuutetun kuoleman jälkeen leskellä ja lapsilla on oikeus perhe-eläkkeeseen ja ryhmähenkivakuutuskorvaukseen.


title: Maan troijalainen

text: Maan troijalaiset asteroidit ovat pikkuplaneettoja, jotka kiertävät Aurinkoa Maan radan Lagrangen pisteissä L4 ja L5. Ne ovat 1:1 rataresonanssissa planeetan kanssa. Troijalaisiksi niitä sanotaan siksi, että niiden radat ovat Maan suhteen samanlaisia kuin Jupiterin troijalaisten asteroidien radat ovat Jupiterin suhteen. Ensimmäinen Maan troijalainen löytyi vuonna 2010. Sen läpimitta on noin 300 metriä.


title: Ayo-Maria Atoyebi

text: Ayo-Maria Atoyebi (s. 3. joulukuuta 1944) on nigerialainen roomalaiskatolinen piispa. Hänet vihittiin dominikaanipapiksi 17. joulukuuta 1978 ja nimitettiin Ilorinin hiippakunnan piispaksi 6. maaliskuuta 1992. Piispaksi vihkiminen seurasi 17. toukokuuta. Pääkonsekraattorina toimi Peter Yariyok Jatau, jota avustivat John Olorunfemi Onaiyekan ja Felix Alaba Adeosin Job.


title: Afrojack

text: Nick van de Wall (s. 9. syyskuuta 1987 Spijkenisse, Alankomaat), tunnetaan paremmin taiteilijanimellään Afrojack, on hollantilainen housemusiikkiin erikoistunut musiikkituottaja ja DJ. DJ Magazine -lehden sadan parhaan DJ:n listalla hän sijoittui 12:nneksi vuonna 2014. Afrojack on tuottanut muun muassa Pitbullin hittisinglen ”Give Me Everything”.


title: Peter Yariyok Jatau

text: Peter Yariyok Jatau (s. 1931) on nigerialainen roomalaiskatolinen arkkipiispa. Hänet vihittiin papiksi 7. heinäkuuta 1963 ja nimitettiin Kadunan arkkihiippakunnan koadjuuttoriarkkipiispaksi sekä Velebusdusin titulaaripiispaksi 26. kesäkuuta 1972. Piispaksi vihkiminen seurasi 5. marraskuuta. Pääkonsekraattorina toimi Amelio Poggi, jota avustivat Alexius Obabu Makozi ja Patrick Ebosele Ekpu.


title: Peter Yariyok Jatau

text: 10. huhtikuuta 1975 Jatau sai nimityksen Kadunan arkkipiispaksi, jona hän toimi, kunnes jäi eläkkeelle 16. marraskuuta 2007.


title: Martin Igwe Uzoukwu

text: Martin Igwe Uzoukwu (s. 9. syyskuuta 1950) on nigerialainen roomalaiskatolinen piispa. Hänet vihittiin papiksi Ilorinin hiippakuntaan 27. syyskuuta 1981 ja nimitettiin Minnan hiippakunnan piispaksi 5. heinäkuuta 1996. Piispaksi vihkiminen seurasi 30. marraskuuta. Pääkonsekraattorina toimi Carlo Maria Viganò, jota avustivat Peter Yariyok Jatau ja Ayo-Maria Atoyebi.


title: 2010 TK7

text: 2010 TK (kirjoitetaan myös 2010 TK7) on pikkuplaneetta, joka kiertää Aurinkoa 1:1 rataresonanssissa Maan kanssa. Se on siis Maan troijalainen asteroidi. Se sijaitsee Maan radan L4 Lagrangen pisteessä. Se löydettiin Wide-field Infrared Survey Explorer-avaruusteleskoopilla vuonna 2010. Sen läpimitta on vain noin 300 metriä.


title: Felix Eugenio Mkhori

text: Felix Eugenio Mkhori (24. elokuuta 1931 – 27. lokakuuta 2012) oli malawilainen roomalaiskatolinen piispa. Hänet vihittiin papiksi 8. syyskuuta 1961 ja nimitettiin Chikwawan hiippakunnan vihkipiispaksi sekä Sicca Venerian titulaaripiispaksi 29. syyskuuta 1977. Piispaksi vihkiminen seurasi 8. tammikuuta 1978. Pääkonsekraattorina toimi Eugen Joseph Frans Vroemen, jota avustivat James Chiona ja Matthias A. Chimole.


title: Felix Eugenio Mkhori

text: 12. helmikuuta 1979 Mkhori sai nimityksen Chikwawan ja 23. tammikuuta 2001 Lilongwen hiippakunnan piispaksi. Hän jäi eläkkeelle 4. heinäkuuta 2007.


title: Osarseph

text: Osarseph (myös Osarsiph) on perimätiedon mukaan muinaisegyptiläinen pappi, joka on myös samastettu Raamatun Mooseksen kanssa. Ptolemaiosten hallitsijasuvun aikainen egyptiläinen historioitija Manetho (200-luvulla eaa) kertoi hänestä teoksessaan "Aigyptiaca". Manethon teos ei ole säilynyt, mutta siitä on useita lainauksia ajanlaskumme ensimmäisellä vuosisadalla eläneen juutalaisen historioitsija Josephuksen teoksissa.


title: Osarseph

text: Manethon mukaan Osarseph oli egyptiläinen luopiopappi, jonka johdolla spitaaliset ja muut hyljeksityt henkilöt kapinoivat faarao Amenofista vastaan. Tällöin faarao joutui poistumaan maasta, ja Osarsephin johtama kapinallisjoukko yhdessä hyksojen kanssa sai Egyptissä aikaan suurta tuhoa ja syyllistyi moniin pyhäinhäväistyksiin Egyptin jumalia vastaan, ennen kuin Amenofis palasi ja karkotti heidät. Tarinan lopuksi Osarseph muutti nimensä Moosekseksi.


title: Osarseph

text: On paljon väitelty siitä, mihin historialliseen tapahtumaan, jos mihinkään, kertomus Osarsephista liittyy. Tarina on yhdistetty ajanlaskuamme edeltäneiden vuosisatojen juutalaisvastaiseen propagandaan, ja sitä on pidetty kuvauksena israelilaisten Egyptistä lähdöstä eli "exoduksesta" egyptiläisten näkökulmasta katsottuna. Egyptologi Jan Assmann on kuitenkin arvellut, ettei kertomus liity mihinkään yhteen ainoaan historialliseen tapahtumaan tai henkilöön, vaan siinä on sekoitettu keskenään useista eri tapahtumasarjoista säilyneet kertomukset, huomattavimpana niistä Akhenatenin (Amenofis IV:n) uskonnolliset uudistukset.


title: Osarseph

text: Josephuksen teoksessa "Apionia vastaan" ("Contra Apionem") on kaksi pitkää lainausta Manethon teoksesta "Aigyptiaca". Ensimmäinen näistä on Manethon kuvaus hyksojen karkotuksesta, jonka jälkeen he olisivat asettuneet Juudeaan ja perustaneet sinne Jerusalemin kaupungin. Tästä Josephus päätteli, että Manethon hyksot olisivat olleet samoja kuin Mooseksen aikaiset israelilaiset, vaikka Manetho itse ei tällaista samastusta tehnytkään.


title: Osarseph

text: Toinen Josefuksen lainaama kohta käsittelee noin kaksisataa vuotta myöhempiä tapahtumia, ja siinä kerrotaan Osarsephista. Josephuksen mukaan Manetho kuvasi Osarsephin tyrannimaisena Osiriksen ylipappina Heliopoliksessa. Faarao Amenofis olisi halunnut nähdä jumalat, mutta kyetäkseen siihen hänen olisi ensin pitänyt puhdistaa Egypti spitaalisista ja muut saastaisina pidetyistä henkilöistä määräämällä heistä 80 000 töihin kivenlouhimoihin ja sulkemalla heidät sen jälkeen Avarisiin, hyksojen entiseen pääkaupunkiin Niilin suiston itäosassa. Siellä Osarseph olisi noussut heidän johtajakseen ja käskenyt heidän luopua jumalten palvonnasta ja syödä pyhien eläinten lihaa. Sen jälkeen he olisivat Osarsephin johdolla kutsuneet hyksot takaisin Egyptiin ja yhdessä heidän kanssaan karkottaneet Amenofiksen ja hänen poikansa Ramseksen maanpakoon Nubiaan ja hallinneet Egyptiä 13 vuotta ylläpitäen uskonnollista sortoa, jolloin kaupungit ja temppelit olisi hävitetty, jumalien kuvat tuhottu, pyhäköt muutettu keittiöiksi ja pyhät eläimet paistettu nuotioilla, kunnes Amenophis ja Ramses palasivat karkoittaen spitaaliset ja hyksot ja palauttaen Egyptin vanhan uskonnon. Kertomuksen lopulla Manetho mainitsee Osarsephin ottaneen nimen Mooses.


title: Osarseph

text: Tarinaa on tulkittu kolmella ensimmäisellä tavalla. Ensinnäkin sen takana saattaa olla hämärtynyt muisto Akhenatenin hallitsijakaudesta eli Amarna-kaudesta, toiseksi se saattaa viitata hyksoihin, tai kolmannen tulkinnan mukaan se on juutalaisvastaista propagandaa. Jokaiselle selitykselle voidaan esittää perusteita: Amenofis (Amenhotep) todella oli faarao Akhenatenin edeltäjän nimi (ja myös Akhenatenin alkuperäinen nimi), ja myös ristiriitojen uskonnollinen luonne voisi hyvinkin viitata hänen uskonnollisiin uudistuksiinsa. Toisaalta kertomuksessa mainittu kaupungin nimi Avaris ja mahdollisesti myös nimi Osarseph voivat viitata hyksojen valtakauteen, mutta kertomuksen juoni selvästikin muistuttaa Toista Mooseksen kirjaa ikään kuin nurinniskoin käännettynä, jolloin se saattaa juutalaiset kielteiseen valoon. Yksikään näistä teorioista ei kuitenkaan selitä kertomuksen kaikkia yksityiskohtia. Egyptologi Jan Assmann on väittänyt, ettei tarinalla ole mitään yhtä tiettyä alkuperää vaan että se perustuu kansanomaiseen perimätietoon, jossa on sekoitettu useita historiallisia kokemuksia, erityisesti hyksojen ja Amarna-ajalta. On esitetty myös teoria, jonka mukaan Osarseph olisi sama henkilö kuin syyrialaissyntyinen varainhoitaja Bay, joka tavoitteli Egyptin kruunua 19. dynastian kuoltua sukupuuttoon, mutta tämä teoria on yleisesti hylätty. Todistamaton on myös teoria, jonka mukaan nimi Osarseph olisi yhdistelmä Egyptin Osiris-jumalan nimestä ja raamatullisesta henkilönnimestä Joosef.


title: Osarseph

text: Eräät nykyiset tutkijat ovat arvelleet, että kertomus Osarsephista tai vähintäänkin se kohta, jonka mukaan hän olisi vaihtanut nimensä Moosekseksi, olisi lisätty Manethon alkuperäiseen teokseen jälkeenpäin, vasta viimeisellä vuosisadalla ennen ajanlaskuamme, jolloin Egyptissä vallitsi laajalle levinnyt juutalaisvastainen mieliala. Osarsephia lukuun ottamatta Manethon teoksessa ei mainita juutalaisia lainkaan. Jos se sen sijana kuuluu Manethon alkuperäiseen Egyptin historiaan, kuten monet tutkijat uskovat, voidaan kysyä, mistä hän oli saanut tietoa asiasta, sillä heprealaisen Tooran ja myöskään Toisen Mooseksen kirjan kreikankielistä käännöstä, Septuagintaa, ei hänen aikanaan vielä ollut. Sen vuoksi on oletettu, että hän olisi saanut tietoa suullisesti todennäköisesti joltakulta juutalaiselta tai mahdollisesti jostakin muutoin tuntemattomasta, Septuagintaa vanhemmasta käännöksestä.


title: Phocas Nikwigize

text: Phocas Nikwigize (s. 23. elokuuta 1919) oli ruandalainen roomalaiskatolinen piispa. Hänet vihittiin papiksi 25. heinäkuuta 1948 ja nimitettiin Ruhengerin hiippakunnan piispaksi 5. syyskuuta 1968. Piispaksi vihkiminen seurasi 30. marraskuuta. Pääkonsekraattorina toimi Amelio Poggi, jota avustivat André Perraudin ja Joseph Sibomana.


title: Phocas Nikwigize

text: Nikwigize jäi eläkkeelle 5. tammikuuta 1996.


title: Phocas Nikwigize

text: Nikwigize oli hutu. Hän pakeni Zaireen vuonna 1994 ja vietti yli kaksi vuotta toteuttaen kutsumustaan pakolaisleireillä. Hän katosi marraskuussa 1996 ollessaan matkalla takaisin kohti Ruandan rajaa. Aseistautuneiden miesten joukko otti hänen ajoneuvonsa haltuunsa, määräsi hänen seurassaan olleen papin palaamaan Zaireen ja vei piispan tuntemattomaan kohteeseen. Miehet olivat oletettavasti tutsien johtaman Demokraattisten voimien liitto Kongo-Zairen vapauttamiseksi -ryhmän tai siihen liittyvien ryhmien jäseniä.


title: 2001 QR322

text: 2001 QR (kirjoitetaan myös 2001 QR322) on pikkuplaneetta, joka kiertää Aurinkoa 1:1 rataresonanssissa Neptunuksen kanssa planeetan radan L4 Lagrangen pisteessä. Se on siis Neptunuksen troijalainen. 2001 QR löydettiin Deep Ecliptic Surveyllä vuonna 2001. Koska absoluuttinen magnitudi (H) on 7,7976, sen läpimitta on todennäköisesti välillä 65–150 kilometriä.


title: Jukka Tapio Hilden

text: Jukka Tapio Hilden (2. elokuuta 1955 – syyskuu 2011, Lahti) oli suomalainen murhaaja ja elinkautisvanki. Hilden tuomittiin 1994 elinkautiseen vankeusrangaistukseen maaliskuussa 1993 tapahtuneesta ns. Vantaan latomurhasta. Sekä Vantaan käräjäoikeuden että Helsingin hovioikeuden mukaan 18-vuotias Valde Mikael Kylä-Liuhala (1975 – 1997) surmasi ampumalla 25-vuotiaan katutason huumekauppiaan Hildenin toimeksiannosta ladossa Vantaan Viinikkalassa.


title: Jukka Tapio Hilden

text: Kesäkuussa 2011, jolloin Hilden oli istunut elinkautista tuomiotansa 18 vuotta, Helsingin hovioikeus päätti, että hänet voidaan vapauttaa ehdonalaiseen 31. elokuuta 2011. Hilden jätti palaamatta Helsingin keskuvankilaan 4. elokuuta 2011 päättyneeltä vankilomaltaan poistuen yöllä Hotelli Avionista, jossa hän oli ollut majoittuneena omalla nimellään. United Brotherhood-järjestöön kuulunut Hilden oli vakavasti sairas. Hänet löydettiin 5. syyskuuta 2011 kuolleena lahtelaisesta hotellihuoneesta.


title: Jukka Tapio Hilden

text: Elokuussa 2012 Helsingin kihlakunnansyyttäjä Lasse Ylevä nosti "Iltalehden" uutispäätoimittajaa Panu Pokkista vastaan syytteen yksityiselämää loukkaavan tiedon levittämisestä, koska lehti uutisoi Hildenin terveystiedon.


title: Philippe Rukamba

text: Philippe Rukamba (s. 26. toukokuuta 1948) on ruandalainen roomalaiskatolinen piispa. Hänet vihittiin papiksi 25. heinäkuuta 1974 ja nimitettiin Butaren hiippakunnan piispaksi 2. tammikuuta 1997. Piispaksi vihkiminen seurasi 12. huhtikuuta. Pääkonsekraattorina toimi Joseph Sibomana, jota avustivat Jean-Baptiste Gahamanyi ja Frédéric Rubwejanga.


title: Smaragde Mbonyintege

text: Smaragde Mbonyintege (s. 2. helmikuuta 1947) on ruandalainen roomalaiskatolinen piispa. Hänet vihittiin papiksi 20. heinäkuuta 1975 ja nimitettiin Kabgayin hiippakunnan piispaksi 21. tammikuuta 2006. Piispaksi vihkiminen seurasi 26. maaliskuuta. Pääkonsekraattorina toimi Thaddée Ntihinyurwa, jota avustivat Frédéric Rubwejanga ja Philippe Rukamba.


title: Bad Boy

text: Bad Boy voi viitata:


title: Uan Muhuggiag

text: Uan Muhuggiag on Libyan Saharan keskiosissa sijaitseva paikkakunta.


title: Uan Muhuggiag

text: Uan Muhuggiag on myös sieltä professori Fabrizio Morin 1958 löytämän pienen pojan muumion nimi. Muumio ilmentää hyvin taitavaa muumioimistekniikkaa, ja 5 500 vuotta vanha muumio on vanhempi kuin vertailukelpoiset muinaisen Egyptin muumiot.


title: Uan Muhuggiag

text: Muumio on peräisin kulttuurista, jossa harjoitettiin paimentolaisuutta laajasti Pohjois-Afrikan alueella vaiheessa, jolloin Sahara oli savannia. Yhteyksiä myöhempään egyptiläiseen kulttuuriin on löytynyt, muun muassa koirapäisiä ihmishahmoja esittävistä kalliomaalauksista ja saviruukkujen koristelusta, jollaista on löydetty myöhemmältä ajalta Niilin laakson eteläosista.


title: The Bad Boy

text: The Bad Boy voi viitata:


title: Wenceslas Kalibushi

text: Wenceslas Kalibushi (29. kesäkuuta 1919 – 20. joulukuuta 1997) oli ruandalainen roomalaiskatolinen piispa. Hänet vihittiin papiksi 25. heinäkuuta 1947 ja nimitettiin Nyundon hiippakunnan piispaksi 9. joulukuuta 1976. Piispaksi vihkiminen seurasi 27. maaliskuuta 1977. Pääkonsekraattorina toimi Vincent Nsengiyumva, jota avustivat André Perraudin ja Aloys Bigirumwami.


title: Wenceslas Kalibushi

text: Kalibushi jäi eläkkeelle 2. tammikuuta 1997.


title: Gabriel Ukec

text: Gabriel Ukec (1914 – 1. marraskuuta 1985) oli kinshasankongolainen roomalaiskatolinen piispa. Hänet vihittiin papiksi 15. elokuuta 1943 ja nimitettiin Bunian hiippakunnan piispaksi 29. syyskuuta 1964. Piispaksi vihkiminen seurasi 6. kesäkuuta 1965. Pääkonsekraattorina toimi Leo Jozef Suenens, jota avustivat Louis Van Steene ja Joseph Mikararanga Busimba.


title: Gabriel Ukec

text: 10. lokakuuta 1979 Ukec sai lisäksi nimityksen Mahagin apostoliseksi hallitsijaksi, jona hän toimi, kunnes erosi syyskuussa 1980. Hän erosi myös Bunian piispan tehtävistä 2. heinäkuuta 1984.


title: Gabriel Ukec

text: Ukec osallistui Vatikaanin toiseen kirkolliskokoukseen.


title: Stadio San Paolo

text: Stadio San Paolo on monikäyttöstadion, joka sijaitsee Napolissa Italiassa. Se on maan kolmanneksi suurin jalkapallostadion, suurempia ovat Stadio Giuseppe Meazza ja Rooman olympiastadion. Stadion toimii paikallisen jalkapalloseuran Società Sportiva Calcio Napolin kotikenttänä.


title: Stadio San Paolo

text: Stadion otettiin käyttöön 6. joulukuuta 1959 ja sen nykyinen yleisökapasiteetti on 60 240. Stadio San Paolo toimi yhtenä näyttämönä Italiassa järjestetyissä vuoden 1990 MM-kilpailuissa.


title: Dieudonné Uringi Uuci

text: Dieudonné Uringi Uuci (s. 28. lokakuuta 1957 Bunia) on kinshasankongolainen roomalaiskatolinen piispa. Hänet vihittiin papiksi Bunian hiippakuntaan 25. syyskuuta 1984 ja nimitettiin sen piispaksi 1. huhtikuuta 2005. Piispaksi vihkiminen seurasi 24. kesäkuuta. Pääkonsekraattorina toimi Laurent Monsengwo Pasinya, jota avustivat Giovanni d'Aniello ja Joseph Banga Bane.


title: Joseph Banga Bane

text: Joseph Banga Bane (s. 19. toukokuuta 1957) on kinshasankongolainen roomalaiskatolinen piispa. Hänet vihittiin papiksi 15. elokuuta 1983 ja nimitettiin Butan hiippakunnan koadjuuttoripiispaksi 15. joulukuuta 1995. Piispaksi vihkiminen seurasi 11. huhtikuuta 1996. Pääkonsekraattorina toimi Joachim Mbadu Kikhela Kupika, jota avustivat Léonard Dhejju ja Faustino Sainz Muñoz.


title: Joseph Banga Bane

text: 27. syyskuuta 1996 Banga Banesta tuli Butan piispa.


title: Hype Records

text: Hype Records oli suomalainen levy-yhtiö, joka toimi 2000- ja 2010-luvuilla. Toimintansa aikana Hype Records ehti julkaista monien eri musiikkityylein yhtyeitä, joukossaan muun muassa Negative, Turmion Kätilöt, So Called Plan, Doom Unit, Battle Beast sekä yhtiön loppuvuosina Katri Helena. Yhtiön toiminnanjohtajana toimi pitkään Tommi Liimatainen, jonka molemmat veljet, Negative-yhtyeen Jonne Aaron Liimatainen ja Flinch-yhtyeen Ville Liimatainen levyttivät Hype Recordsille. Hype Records lakkautti toimintansa vuonna 2010, jolloin monet sille levyttäneet artistit ja yhtyeet siirtyivät aiemmin Hype Recordsin levyjen jakelusta vastanneelle Warner Music Finlandille.


title: Hype Records

text: Nykyään Hype Recordsin omistaja Tommi Liimatainen keskittyy manageritoimintaan oman Hype Productions-yhtiönsä kautta.


title: Celebesinmangrovekana

text: Celebesinmangrovekana ("Gymnocrex rosenbergii") on kurkilintujen lahkoon kuuluva uhanalainen rantakanalaji. Sitä tavataan vain kahdella Indonesian saarella. Lajin suurin uhka on elinympäristöjen kapeneminen. Sen elintavoista tiedetään hyvin vähän.


title: Celebesinmangrovekana

text: Celebesinmangrovekana on keskikokoinen rantakana, jonka ruumiinpituus on noin 30 senttiä. Koiraat ja naaraat ovat samannäköiset. Lajin tunnistaa parhaiten silmien ympärillä olevasta kirkkaan koboltinsinisestä paljaasta iholäiskästä. Selkäpuoli ja siivet ovat punanruskeat. Päälaki, pyrstö ja vatsapuoli ovat mustat. Muiden rantakanojen tavoin celebesinmangrovekanalla on lyhyet siivet ja pitkät vahvat jalat, joissa on terävät kynnet. Celebesinmangrovekanan elinalueen toinen metsissä elävä rantakana on celebesinluhtakana, jolla ei kuitenkaan ole sinistä laikkua silmän ympärillä. Lisäksi se on niskasta, rinnasta ja naamasta harmaa, sivuilta juovikas.


title: Celebesinmangrovekana

text: Celebesinmangrovekanaa tavataan vain Sulawesissa ja Banggai-saaristoon kuuluvalla Pelengin saarella Indonesiassa. Sulawesissä tehtyjen havaintojen ja saatujen näyteyksilöiden perusteella lajia pidetään melko laajalle levinneenä ja paikoin myös yleisenä. Pelengissä elävä kanta tunnetaan vain kolmen elokuussa 1938 kerätyn yksilön perusteella. Levinneisyyden arvioidaan kattavan noin 147 000 neliökilometriä.


title: Celebesinmangrovekana

text: Celebesinmangrovekanan elinympäristöä ovat tiheät, kosteat alankometsät. Sitä esiintyy sekä vanhoissa luonnonmetsissä että nuoremmissa sekundaarimetsissä. Metsät voivat olla suhteellisen kuiviakin. Lajia tavataan myös hylätyillä riisipelloilla, joilla kasvaa tiheitä pensaikkoja ja pieniä puita. Se elää yleensä 150–900 metrin korkeudessa merenpinnasta, mutta sitä on hiljattain tavattu myös noin 1 700 metrin korkeudessa. Celebesinmangrovekana näyttää suosivan metsiä, joissa on metsäpuroja ja lampia sekä tiheäkasvuinen pohjakerros, jossa kasvaa pieniä taimia, rottinkia, palmuja ja bambua.


title: Celebesinmangrovekana

text: Celebesinmangrovekanan elintavoista tiedetään hyvin vähän. Piilottelevien ja erakkomaisten elintapojensa takia siitä saadaan havaintoja vain harvoin. Se kykenee lentämään vain lyhyitä matkoja. Huonon lentokyvyn takia se on luultavimmin pääosin paikkalintu. Celebesinmangrovekanat päästävät kuorsausta muistuttavia ääniä, jotka muistuttavat celebesinluhtakanan vastaavaa ääntä. Varoitushuutonaan laji käyttää hiljaista kotkotusta. Ravinnon uskotaan koostuvan enimmäkseen etanoista, kovakuoriaisista ja muista hyönteisistä. Pesintäajan arvellaan ajoittuvan tammikuuhun tai jo joulukuun puolelle.


title: Celebesinmangrovekana

text: Celebesinmangrovekanakannan kooksi arvioidaan 2 500–10 000 yksilöä. Laji luokitellaan vaarantuneeksi, sillä sen pienen populaation arvellaan olevan taantumassa ja pirstaloitumassa elinympäristöjen kaventumisen takia. Sen asuinmetsiä hävitetään jopa suojelualueilla. Vuosina 1975–1995 hakattiin noin 67 prosenttia Sulawesin kosteista alankometsistä puutavarantuotannon ja maatalouden tarpeisiin. Metsäkatoa on lisännyt myös vuonna 1999 säädetty laki, joka antaa Indonesian aluehallinnoille oikeuden päättää alueensa metsien ja luonnonvarojen lisensoinnista. Laki onkin aiheuttanut hakkuiden selvää kasvua etenkin Sulawesin saarella. Metsäkadon tarkka vaikutus lajiin on kuitenkin epäselvä.


title: Celebesinmangrovekana

text: Celebesinmangrovekanoja myös metsästetään ansojen ja koirien avulla. Maassa liikkumisen ja huonon lentokyvyn takia sitä voivat uhata lisäksi vierasperäiset pedot, kuten kissat ja koirat, joiden kaltaisia petoja ei saarella luonnostaan ole.


title: Celebesinmangrovekana

text: Celebesinmangrovekanaa tavataan ainakin viidellä suojelualueella. Se elää Gunung Klabatin ja Pengunungan Palun suojelualueilla sekä Bogani Nani Wartabonen-, Lore Lindun- ja Rawa Aopa Watumohain kansallispuistossa. Näiden rauhoitusalueiden toivotaan suojelevan ainakin jonkin verran lajin elinympäristöä.


title: Sabrina (vuoden 1995 elokuva)

text: Sabrina on vuonna 1995 kuvattu romanttinen draamakomedia, joka on uusintaversio vuoden 1954 "Kaunis Sabrina" -nimisestä elokuvasta. Elokuvan pääosissa nähdään Harrison Ford, Julia Ormond, Greg Kinnear, Angie Dickinson, Richard Crenna, Nancy Marchand, Lauren Holly ja John Wood. Elokuvan on ohjannut Sydney Pollack.


title: State of Shock

text: State of Shock on vuoden 1984 hittisingle The Jacksons -yhtyeeltä. Kappale on duetto Michael Jacksonin ja Mick Jagger kesken. Michael Jackson sävelsi kappaleen ja sanoitti sen yhdessä Randy Hansenin kanssa. Single saavutti Yhdysvaltain listoilla sijan 3 ja Yhdistyneen kuningaskunnan listoilla sijan 14. Alun perin kappaleen oli tarkoitus olla duetto Michael Jacksonin ja Queen -yhtyeen Freddie Mercuryn kesken, jotka olivat työskennelleet myös kappaleiden "Victory" ja "There Must Be More to Life Than This" parissa. Heillä ei kuitenkaan ollut aikaa viimeistellä kappaleita, joten alkuperäisestä ideasta luovuttiin. Lopulta kappaleeseen kutsuttiin duetoimaan Mick Jagger.


title: Everardus Antonius M. Baaij

text: Everardus Antonius M. Baaij (24. maaliskuuta 1921 Rotterdam, Alankomaat – 31. tammikuuta 2012) oli alankomaalainen roomalaiskatolinen piispa. Hänet vihittiin dehoniaanipapiksi 20. heinäkuuta 1947 ja nimitettiin eteläafrikkalaisen Aliwalin hiippakunnan piispaksi 17. joulukuuta 1973. Piispaksi vihkiminen seurasi 23. toukokuuta 1974. Pääkonsekraattorina toimi Joseph Patrick Fitzgerald, jota avustivat Johannes Baptist Lück ja Joseph Anthony De Palma.


title: Everardus Antonius M. Baaij

text: Baaij erosi tehtävistään 30. lokakuuta 1981.


title: Nokia 600

text: Nokia 600 on elokuussa 2011 julkistettu matkapuhelinvalmistaja Nokian valmistama kosketusnäytöllinen älypuhelin. Puhelimen julkaisu peruutettiin.Nokia 600:ssa on soittonäppäin, lopetusnäppäin, kotinäppäin, lukitusnäppäin, kameranäppäin ja äänenvoimakkuuden säätönäppäimet.Nokia 600 maksaa noin 180 euroa ilman veroja.


title: Joseph James Potocnak

text: Joseph James Potocnak (s. 13. toukokuuta 1933) on yhdysvaltalainen dehoniaaneihin kuuluva roomalaiskatolinen piispa. Hänet vihittiin papiksi 21. syyskuuta 1966 ja nimitettiin eteläafrikkalaisen De Aarin hiippakunnan piispaksi 23. tammikuuta 1992. Piispaksi vihkiminen seurasi 1. toukokuuta. Pääkonsekraattorina toimi Lawrence Patrick Henry, jota avustivat Everardus Antonius M. Baaij, Joseph Anthony De Palma ja Fritz Lobinger.


title: Joseph James Potocnak

text: Potocnak jäi eläkkeelle 17. heinäkuuta 2009. Hän palasi Yhdysvaltoihin vietettyään Etelä-Afrikassa 36 vuotta.


title: Maallemuuttajat

text: Maallemuuttajat on Manu Larcenetin piirtämä ja Jean-Yves Ferrin käsikirjoittama sarjakuva. WSOY on julkaissut sarjasta suomeksi neljä albumia.


title: Lawrence Patrick Henry

text: Lawrence Patrick Henry (27. heinäkuuta 1934 Kapkaupunki – 4. maaliskuuta 2014) oli eteläafrikkalainen roomalaiskatolinen arkkipiispa. Hänet vihittiin papiksi 22. joulukuuta 1962 ja nimitettiin Kapkaupungin arkkihiippakunnan vihkipiispaksi sekä Cenculianan titulaaripiispaksi 27. huhtikuuta 1987. Piispaksi vihkiminen seurasi 16. elokuuta. Pääkonsekraattorina toimi Stephen Naidoo, jota avustivat George Francis Daniel ja Edward Robert Adams.


title: Lawrence Patrick Henry

text: Henry sai 7. heinäkuuta 1990 nimityksen Kapkaupungin arkkipiispaksi, jonka virkaan hänet asetettiin 29. elokuuta. Hän jäi eläkkeelle 18. joulukuuta 2009.


title: Pieniä voittoja

text: Pieniä voittoja on Manu Larcenetin sarjakuva, joka ilmestyi neljänä albumina 2003–2008. WSOY on julkaissut sarjan suomeksi. Suomentaja on Heikki Kaukoranta.


title: Edward Robert Adams

text: Edward Robert Adams (s. 24. toukokuuta 1934) on eteläafrikkalainen roomalaiskatolinen piispa. Hänet vihki papiksi 6. tammikuuta 1966 paavi Paavali VI, ja hänet nimitettiin Oudtshoornin hiippakunnan piispaksi 2. toukokuuta 1983. Piispaksi vihkiminen seurasi 16. heinäkuuta. Pääkonsekraattorina toimi Owen McCann, jota avustivat Edward Idris Cassidy ja George Francis Daniel.


title: Edward Robert Adams

text: Adams jäi eläkkeelle 28. toukokuuta 2010.


title: Jääkiekko talviolympialaisissa 2014

text: Jääkiekkoa pelattiin Sotšin talviolympialaisissa 8. – 23. helmikuuta 2014 Bolšoin jääpalatsissa ja Šaiba Arenassa. Tapahtumia oli kaksi, joista toinen on miesten ja toinen naisten turnaus.


title: Jääkiekko talviolympialaisissa 2014

text: Ennen olympialaisia, huhtikuussa 2013 Bolšoi-areenassa ja Šaiba Arenalla käytiin Alle 18-vuotiaiden MM-kilpailut niin sanottuna testitapahtumana olympialaisia silmällä pitäen. Miesten otteluita pelataan molemmilla areenoilla, mutta naisten otteluista vain mitaliottelut pelataan kapasiteeltaan suuremmassa Bolšoi-areenassa.


title: Jääkiekko talviolympialaisissa 2014

text: Tapahtumassa kilpailee yhteensä 12 joukkuetta, joista yhdeksän valikoitui jääkiekon maailmanrankingin perusteella ja loput kolme olympiakarsintojen kautta. Karsintojen kautta olympialaisiin edenneet joukkueet ovat Slovenia, Itävalta ja Latvia.


title: Jääkiekko talviolympialaisissa 2014

text: Miesten turnaus alkoi 12. helmikuuta 2014 avausotteluilla Tšekki-Ruotsi ja Latvia-Sveitsi. 19. heinäkuuta 2013 vahvistettiin, että NHL-pelaajat osallistuvat olympiaturnaukseen.


title: Jääkiekko talviolympialaisissa 2014

text: Miesten turnauksessa oli kolme alkulohkoa, joista suoraan puolivälieriin etenevät lohkojen voittajat ja paras lohkokakkonen, loput joukkueet etenivät karsintakierrokselle.


title: Jääkiekko talviolympialaisissa 2014

text: Lohko A


title: Jääkiekko talviolympialaisissa 2014

text: Lohko B


title: Jääkiekko talviolympialaisissa 2014

text:
Lohko C
Naisten turnauksessa oli kaksi lohkoa, ylemmässä lohkossa pelaavat rankingin sijoilla 1.-4. olevat, joista välieriin eteni kaksi parasta ja ylemmän lohkon kaksi viimeistä etenivät puolivälieriin, joissa vastaan tuli B-lohkon ensimmäinen ja toinen.


title: Jääkiekko talviolympialaisissa 2014

text: Tapahtumassa kilpaili yhteensä kahdeksan joukkuetta, joista viisi valikoitui jääkiekon naisten maailmanrankingin ja kaksi olympiakarsintaturnauksen perusteella. Isäntämaana Venäjä sai automaattisesti kilpailupaikan.


title: Huoratron

text: Aku Raski, tunnetaan paremmin nimellä Huoratron on suomalainen elektronista musiikkia tuottava artisti. Hän aloitti musiikin tekemisen vuonna 2002 . Huoratron julkaisi vuonna 2008 "$$ Troopers" -vinyylin, vuonna 2012 "Cryptocracy"-albumin ja viimeisin julkaisu on "Acid Rain" EP vuodelta 2014.


title: John Ireland (näyttelijä)

text: John Benjamin Ireland (30. tammikuuta 1914 Vancouver, Kanada – 21. maaliskuuta 1992 Santa Barbara, Kalifornia, Yhdysvallat) oli kanadalaissyntyinen näyttelijä. Nuoruutensa hän vietti New Yorkissa, Yhdysvalloissa. Ireland oli ehdolla parhaan miessivuosan Oscar-palkinnon saajaksi vuoden 1949 elokuvasta "Kaikki kuninkaan miehet". Hänen muihin elokuviinsa kuuluvat muun muassa "Näin mitä teit" ("I Saw What You Did", 1965) ja "Verenpunainen yö" ("Farewell, My Lovely", 1975). Kaikkiaan Ireland näytteli yli 200 elokuvassa.


title: John Ireland (näyttelijä)

text: Televisiossa Ireland näytteli muun muassa lännensarjassa "Lännen tie". Irelandin suosio väheni 1960- ja 1970-luvuilla ja vuonna 1987 hän julkaisi lehti-ilmoituksen, jossa aneli itselleen töitä. Ilmoituksen ansiosta hän sai roolin televisioelokuvassa "Bonanza: The Next Generation", jossa hän näytteli Ben Cartwrightin nuorempaa veljeä Jonathan Aaron Cartwrightia.


title: John Ireland (näyttelijä)

text: Ireland oli naimisissa näyttelijä Joanne Drun kanssa 1949–1956. Hän on saanut tähden Hollywood Walk of Famelle.


title: Mankettipuu

text: Mankettipuu tai manketti ("Schinziophyton rautanenii", aiemmin "Ricinodendron rautanenii") on suuri, 15–20 metriä korkeaksi kasvava puu. Se kasvaa metsäisillä kukkuloilla ja hiekkadyynien välissä, ja se liitetään Kalahari-tyyppiseen hiekkaiseen maaperään. Lehdet muistuttavat kämmentä, ja puuaines on balsapuun tapaista, kevyttä mutta lujaa. Sen munanmuotoisia samettimaisia hedelmiä sanotaan pähkinöiksi. Paksua kovaa kuorta kiertää ohut kerros syötävää hedelmälihaa, ja sisällä on hyvin ravitseva pähkinä. Mongongon levinneisyysaluetta on koko eteläinen Afrikka.


title: Chris Bauer

text: Mark Christopher ”Chris” Bauer (s. 28. lokakuuta 1966 Los Angeles, Kalifornia, Yhdysvallat) on yhdysvaltalainen näyttelijä.


title: Chris Bauer

text: Chris Bauer opiskeli teatteria Yalen yliopistossa. Hän esitti Frank Sobotkaa televisiosarjassa "Langalla" ja Fred Yokasia sarjassa "Hädän hetkellä". Bauer on näytellyt myös esimerkiksi sarjoissa "Smith" ja "Lost Room". Hän esittää poliisi Andy Bellefleuria sarjassa "True Blood".


title: Chris Bauer

text: Bauer on esiintynyt lukuisissa elokuvissa, kuten "Broken Flowers" ja "Face/Off – kahdet kasvot". Hänellä oli pääosa elokuvassa "The Notorious Bettie Page". Hän esitti naamioitua miestä Machinea elokuvassa "8 mm – kahdeksan millimetriä".


title: Chris Bauer

text: Chris Bauer on naimisissa puvustaja Laura Bauerin kanssa. Parilla on kaksi lasta.


title: Jälkiä jättämättä

text: Jälkiä jättämättä () on Seattleen sijoittuva yhdysvaltalainen rikosdraamasarja, joka perustuu tanskalaiseen "Rikos"-nimiseen rikossarjaan. Sarjassa käsitellään nuoren Rosie Larsenin murhan tutkimuksia sekä poliisien ja Rosien läheisten ihmissuhteita.


title: Jälkiä jättämättä

text: "Jälkiä jättämättä" -sarjaa tuottavat Fox Television Studios ja Fuse Enterainment. TV-sarjan ensimmäisen jakson ensi-ilta oli amerikkalaisella AMC-kanavalla 3. huhtikuuta 2011. Toisen tuotantokauden ensimmäinen jakso esitettiin 1. huhtikuuta 2012. AMC tiedotti peruuttavansa sarjan tilauksen heinäkuussa 2012, mutta uudelleenneuvoteltuaan Fox Television Studiosin ja Netflixin kanssa tilasi sitä kolmannen tuotantokauden. Sarja peruutettiin AMC:n toimesta uudestaan syksyllä 2013, mutta Netflix ilmoitti marraskuussa 2013 tilanneensa neljännen tuotantokauden, joka sisältäisi sarjan päättävät kuusi jaksoa. Koko neljäs tuotantokausi julkaistiin Netflixissä maailmanlaajuisesti 1. elokuuta 2014. Suomessa sarjaa ovat esittäneet MTV3 ja Sub.


title: Jälkiä jättämättä

text: Sarjan pääosaa, poliisi Sarah Lindeniä esittää Mireille Enos. Muissa rooleissa nähdään muun muassa Michelle Forbes, Brent Sexton, Billy Campbell ja Joel Kinnaman. Enos ja Forbes ovat saaneet rooleistaan Primetime Emmy -ehdokkuudet. Sarja oli ehdolla myös neljän muun Emmy-palkinnon voittajaksi.


title: Jälkiä jättämättä

text: Sarja kertoo nuoren Rosie Larsenin murhan tutkimuksista sekä Rosien kuoleman vaikutuksista hänen lähipiiriinsä. Sarjan tapahtumat sijoittuvat Seattleen. Tarinaa kerrotaan yhtä aikaa kolmesta vastakkaisesta näkökulmasta, jotka kaikki ovat kytköksissä murhaan. Kolme osapuolta koostuvat juttua tutkivista etsivistä, surevasta perheestä ja murhaepäillyistä.


title: Jälkiä jättämättä

text: Päähenkilö on poliisi Sarah Linden, joka on myös teini-ikäisen pojan yksinhuoltaja. Sarjassa käsitellään myös poliisien ja muiden tärkeimpien henkilöiden ihmissuhteita sekä poliitikko Darren Richmondin vaalikampanjaa.


title: Raphaël Marie Ze

text: Raphaël Marie Ze (4. marraskuuta 1932 – 6. syyskuuta 2011) oli kamerunilainen roomalaiskatolinen piispa. Hänet vihittiin papiksi 29. huhtikuuta 1962 ja nimitettiin Sangméliman hiippakunnan piispaksi 23. tammikuuta 1992. Piispaksi vihkiminen seurasi 25. huhtikuuta. Pääkonsekraattorina toimi Santos Abril y Castelló, jota avustivat Ildefonso Obama Obono ja Jean-Baptiste Ama.


title: Raphaël Marie Ze

text: Ze jäi eläkkeelle 4. joulukuuta 2008.


title: Todd Lowe

text: Todd Lowe (s. 10. toukokuuta 1977 Houston, Texas, Yhdysvallat) on yhdysvaltalainen näyttelijä ja muusikko.


title: Todd Lowe

text: Todd Lowe opiskeli teatteria UT Austin -yliopistossa. Ennen läpimurtoaan näyttelijänä hän työskenteli sijaisopettajana.


title: Todd Lowe

text: Lowe tunnetaan parhaiten Zach Van Gerbigin roolista televisiosarjassa "Gilmoren tytöt". Hän on vieraillut sarjoissa "NCIS Rikostutkijat" ja "". Lowe esittää Irak-vetenaari Terry Bellefleuria sarjassa "True Blood". Hänellä on ollut rooleja mm. elokuvissa "Natural Selection" ja "Siellä missä sydän on". Hän on esiintynyt myös teatterissa.


title: Todd Lowe

text: Lowe soittaa ja laulaa yhtyeessä Pilbilly Knights. Yhtye julkaisi albumin "California Night Club" vuonna 2007.


title: Peter Thuruthikonam

text: Peter Thuruthikonam (1. elokuuta 1929 – 5. syyskuuta 2011) oli intialainen roomalaiskatolinen piispa. Hänet vihittiin papiksi 12. maaliskuuta 1959 ja nimitettiin Vijayapuramin hiippakunnan piispaksi 5. toukokuuta 1988. Piispaksi vihkiminen seurasi 4. elokuuta. Pääkonsekraattorina toimi Cornelius Elanjikal, jota avustivat Kuriakose Kunnacherry ja Joseph Gabriel Fernandez.


title: Peter Thuruthikonam

text: Thuruthikonam jäi eläkkeelle 8. toukokuuta 2006.


title: Kuriakose Kunnacherry

text: Kuriakose Kunnacherry (11. syyskuuta 1928 – 14. kesäkuuta 2017) oli intialainen syyrialais-malabarilaiskatolinen arkkipiispa. Hänet vihittiin papiksi 21. joulukuuta 1955 ja nimitettiin Kottayamin hiippakunnan koadjuuttoripiispaksi sekä Cephaksen titulaaripiispaksi 9. joulukuuta 1967. Piispaksi vihkiminen seurasi 24. helmikuuta 1968. Pääkonsekraattorina toimi Maximilien de Fürstenberg, jota avustivat Thomas Tharayil ja Sebastian Vayalil.


title: Kuriakose Kunnacherry

text: Kunnacherrysta tuli 5. toukokuuta 1974 Kottayamin piispa, ja kun Kottayam 12. toukokuuta 2005 korotettiin arkkihiippakunnaksi, tuli Kunnacherrysta arkkipiispa. Hän jäi eläkkeelle 14. tammikuuta 2006.


title: Sebastian Thekethecheril

text: Sebastian Thekethecheril (s. 30. heinäkuuta 1954) on intialainen roomalaiskatolinen piispa. Hänet vihittiin papiksi 18. joulukuuta 1980 ja nimitettiin Vijayapuramin hiippakunnan piispaksi 8. toukokuuta 2006. Piispaksi vihkiminen seurasi 2. heinäkuuta. Pääkonsekraattorina toimi Peter Thuruthikonam, jota avustivat Mathew Moolakkattu ja Stanley Roman.


title: Billy Campbell

text: William Oliver ”Billy” Campbell (s. 7. heinäkuuta 1959 Charlottesville, Virginia, Yhdysvallat) on yhdysvaltalainen näyttelijä. Hänet tunnetaan muun muassa televisiosarjoista "Jälkiä jättämättä", jossa hän näyttelee Darren Richmondia, ja "Vielä kerran". Hän on näytellyt myös sarjoissa "Murharyhmä", "4400", "O.C." ja "Dynastia".


title: Billy Campbell

text:
Campbellin tunnetuimpia elokuvia ovat "Rocketeer" (1991), "Bram Stokerin Dracula" (1992), "Uusia kertomuksia kaupungista" (1998) ja "Viimeiseen pisaraan" (2002).
Campbell on ollut kihloissa näyttelijä Virginia Madsenin kanssa vuonna 1981. 1990-luvulla hän seurusteli viisi vuotta näyttelijä Jennifer Connellyn kanssa.


title: Mathias Kappil

text: Mathias Kappil (21. tammikuuta 1928 – 24. helmikuuta 2007) oli intialainen roomalaiskatolinen piispa. Hänet vihittiin papiksi 7. joulukuuta 1954 ja nimitettiin Punalurin hiippakunnan piispaksi 21. joulukuuta 1985. Piispaksi vihkiminen seurasi 13. huhtikuuta 1986. Pääkonsekraattorina toimi Jozef Tomko, jota avustivat Alois Wagner ja José Tomás Sánchez.


title: Mathias Kappil

text: Kappil jäi eläkkeelle 12. maaliskuuta 2005.


title: Selvister Ponnumuthan

text: Selvister Ponnumuthan (s. 10. elokuuta 1956) on intialainen roomalaiskatolinen piispa. Hänet vihittiin papiksi Trivandrumin hiippakuntaan 19. joulukuuta 1981, mutta siirrettiin Neyyattinkaran hiippakuntaan 14. kesäkuuta 1996. Hänet nimitettiin Punalurin hiippakunnan piispaksi 8. toukokuuta 2009. Piispaksi vihkiminen seurasi 28. kesäkuuta. Pääkonsekraattorina toimi Maria Callist Soosa Pakiam, jota avustivat Vincent Samuel ja Joseph Kariyil.


title: Joel Kinnaman

text: Joel Kinnaman (s. 25. marraskuuta 1979 Tukholma, Ruotsi) on ruotsalainen näyttelijä. Kinnaman tuli suuren yleisön tietoisuuteen esiintyessään "Johan Falk -elokuvasarjassa" peitetehtävissä olevana Frank Wagnerina. Hänet tunnetaan myös elokuvasta "Rahalla saa" (2010), josta hän voitti parhaan miespääosan Guldbagge-palkinnon. Kinnaman on esiintynyt myös elokuvan jatko-osissa "Rahalla saa 2" (2012) ja "Rahalla saa - Luksuselämää" (2013).


title: Joel Kinnaman

text: Kinnaman on näytellyt myös televisiosarjoissa "Jälkiä jättämättä" ja "House of Cards" sekä elokuvissa "Arn – Pohjoinen valtakunta" (2008), "Turvatalo" (2012) ja "Lapsi 44" (2015). Hän näytteli pääosaa vuonna 2014 julkaistussa elokuvassa "RoboCop".


title: Joel Kinnaman

text: Joel Kinnaman syntyi ja kasvoi Tukholmassa. Hänen äitinsä on ruotsalainen ja isänsä yhdysvaltalainen entinen sotilas, joka päätyi Ruotsiin hylättyään asemapaikkansa Thaimaassa Vietnamin sodan aikana. Perhetaustastaan johtuen Kinnaman on kaksikielinen ja hänellä on Ruotsin ja Yhdysvaltojen kaksoiskansalaisuus. Kinnamanin sisarpuoli Melinda Kinnaman on myös näyttelijä.


title: Joel Kinnaman

text: Kinnaman on seurustellut muun muassa näyttelijä Olivia Munnin kanssa vuosina 2012-2014, mutta hän avioitui vuonna 2016 tatuointitaiteilija Cleo Wattenströmin kanssa.


title: Shauna Reynolds

text: Shauna Reynolds, taiteilijanimeltään Sean Yseult, (s. 6. kesäkuuta 1966 Pohjois-Carolina) on yhdysvaltalainen muusikko. Hän oli Robert Cummingsin (taiteilijanimeltään Rob Zombie) kanssa White Zombie -yhtyeen perustajajäseniä. Hän toimi yhtyeen basistina sen lakkauttamiseen, vuoteen 1998 asti.


title: Shauna Reynolds

text: Reynolsin isä oli tunnettu Ernest Hemingwayn elämäkerran kirjoittaja. Shauna Reynolds asuu New Orleansissa Louisianan osavaltiossa ja on naimisissa Chris Lee -nimisen muusikon kanssa.


title: Shauna Reynolds

text: Joulukuussa 2010 Reynolds julkaisi taiteilijanimellään Sean Yseult muistelmateoksen "".


title: Shauna Reynolds

text: Reynolds opiskeli balettia ja klassista pianonsoittoa. Lukioikäisenä hän kuitenkin mursi jalkansa ja joutui olemaan pitkään toipilaana voimatta harjoitella tanssia. Toipumisaikana hän innostui kuvataiteista ja edistyi niissä niin, että sai stipendin Parsoniin.


title: Shauna Reynolds

text: Reynolds on opiskellut graafista muotoilua Pohjois-Carolinan taideyliopistossa (), joka on yksi Pohjois-Carolinan yliopiston kampuksista, sekä muotoilua Parsonin uudessa taideyliopistossa ). Valmistuttuaan yliopistosta BFA:ksi (the Bachelor of Fine Arts), joka vastaa kuvataiteen kandidaattia, Reynolds perusti yhdessä Rob Zombien kanssa White Zombie -yhtyeen.


title: Auguste-Siméon Colas

text: Auguste-Siméon Colas (29. joulukuuta 1876 – 24. lokakuuta 1968) oli ranskalainen roomalaiskatolinen arkkipiispa. Hänet vihittiin La Société des Missions Etrangères'n papiksi 24. kesäkuuta 1900 ja nimitettiin intialaisen Pondicherryn arkkihiippakunnan arkkipiispaksi 24. kesäkuuta 1930. Piispaksi vihkiminen seurasi 29. syyskuuta. Pääkonsekraattorina toimi Elie-Jean-Joseph Morel, jota avustivat Augustine-Antoine Roy ja Henri-Aimé-Anatole Prunier.


title: Auguste-Siméon Colas

text: 7. elokuuta 1953 Colas'n johtama arkkihiippakunta muutti nimensä Pondicherry ja Cuddaloreksi. Arkkipiispa jäi eläkkeelle 78-vuotiaana 28. lokakuuta 1955, jolloin hänet nimitettiin Arcadiopolis in Europan titulaariarkkipiispaksi. Hän kuoli 13 vuotta myöhemmin.


title: Kristin Lehman

text: Kristin Lehman (s. 3. toukokuuta 1972 Toronto, Ontario, Kanada) on kanadalainen näyttelijä. Hänet tunnetaan muun muassa televisiosarjoista "Poltergeist", "Go Fish", "Tuntematon uhka", "Amyn lailla", "Century City" ja "Jälkiä jättämättä". Hän on näytellyt myös muun muassa elokuvissa "Tuhon tiellä" (2000) ja "The Sentinel – salaliitto" (2006).


title: Vincent Samuel

text: Vincent Samuel (s. 10. elokuuta 1950) on intialainen roomalaiskatolinen piispa. Hänet vihittiin papiksi Trivandrumin hiippakuntaan 19. joulukuuta 1975 ja nimitettiin Neyyattinkaran hiippakunnan piispaksi 14. kesäkuuta 1996. Piispaksi vihkiminen seurasi 1. marraskuuta. Pääkonsekraattorina toimi Jozef Tomko, jota avustivat Maria Callist Soosa Pakiam ja Joseph Gabriel Fernandez.


title: Eric Ladin

text: Eric Ladin (s. 16. helmikuuta 1978 Houston, Texas, Yhdysvallat) on yhdysvaltalainen näyttelijä. Hänet tunnetaan tv-sarjoista "Jälkiä jättämättä", "Big Love", "Mad Men", "Generation Kill", "CSI" ja "Mentalist".


title: Victor Agbanou

text: Victor Agbanou (s. 23. joulukuuta 1945 Lokossa) on beniniläinen roomalaiskatolinen piispa. Hänet vihittiin papiksi Lokossan hiippakuntaan 10. elokuuta 1974 ja nimitettiin sen piispaksi 5. heinäkuuta 2000. Piispaksi vihkiminen seurasi 4. marraskuuta. Pääkonsekraattorina toimi Bernardin Gantin, jota avustivat Jean Marie Louis Bonfils ja Paul Kouassivi Vieira.


title: Paul Kouassivi Vieira

text: Paul Kouassivi Vieira (s. 14. heinäkuuta 1949) on beniniläinen roomalaiskatolinen piispa. Hänet vihittiin papiksi 29. kesäkuuta 1975 ja nimitettiin Djougoun hiippakunnan piispaksi 10. kesäkuuta 1995. Piispaksi vihkiminen seurasi 1. lokakuuta 1995. Pääkonsekraattorina toimi Bernardin Gantin, jota avustivat Robert Sastre ja Nicolas Okioh.


title: Ramón Berenguer III

text: Ramón Berenguer III oli Barcelonan kreivi vuosina 1097–1131 isänsä Ramón Berenguer II:n jälkeen.


title: Ramón Berenguer III

text: Ramón uloitti valtansa Valenciaan peri Besalún kreivikunnan vuonna 1111 ja Cerdanyan 1117 sekä vahvisti otettaan Pyreneiden pohjoispuoleiseen Provenceen naimalla 1112 Doucen, Provencen perijättären. Katalonia ja Provancea yhdisti kieli, runous ja trubaduuritaide. Kreivi myös aloitti Katalonian eli Barcelonan muuttamisen merivallaksi lähettämällä pisalaisten kanssa laivoja 1114 Mallorcalle ja Ibizaan. Vastustaakseen Barcelonan merivallan voimistumista Almoravidit hyökkäsivät Barcelonaan, mutta kaupungin puolustajien onnistui torjua hyökkäys. Seuraavana vuonna Ramón palasi purjehdukseltaan 1115 ja pian saaret joutuivat jälleen muslimien käsiin. Vuonna 1116 Ramón purjehti Roomaan suostuttelemaan paavi Paschalis II:ta julistamaan ristiretken Espanjaan, mutta matka osoittautui tuloksettomaksi.


title: Ramón Berenguer III

text: Kuollessaan Ramón Berenguer III jakoi valtakuntansa kahden poikansa kesken: Ramón Berenguer IV sai Barcelonan, Gironan, Vichin, Besalún ja Cerdanyan kreivikunnat ja Berenguer Ramón peri Provencen. Näin Provencen ja Katalonian liitto purkautui.


title: Robert Sastre

text: Robert Sastre (7. kesäkuuta 1926 – 16. tammikuuta 2000) oli beniniläinen roomalaiskatolinen piispa. Hänet vihittiin papiksi Lokossan hiippakuntaan 21. joulukuuta 1952 ja nimitettiin sen piispaksi 2. maaliskuuta 1972. Piispaksi vihkiminen seurasi 6. elokuuta. Pääkonsekraattorina toimi Bernardin Gantin, jota avustivat Robert-Casimir Tonyui Messan Dosseh-Anyron ja Christophe Adimou. Sastre johti hiippakuntaansa kuolemaansa saakka.


title: Brent Sexton

text: Brent Sexton on yhdysvaltalainen näyttelijä. Hänet tunnetaan tv-sarjasta "Jälkiä jättämättä". Sexton on näytellyt myös elokuvissa "A.I. – Tekoäly" (2001), "Radio" (2003), "Flightplan" (2005) ja "In the Valley of Elah" (2007). Hän esiintyi televisiosarja "Boschin" toisella kaudella yhdessä päärooleista.


title: Christophe Adimou

text: Christophe Adimou (12. tammikuuta 1916 – 8. heinäkuuta 1998) oli beniniläinen roomalaiskatolinen arkkipiispa. Hänet vihittiin papiksi 14. tammikuuta 1951 ja nimitettiin Lokossan hiippakunnan piispaksi 11. maaliskuuta 1968. Piispaksi vihkiminen seurasi 25. heinäkuuta. Pääkonsekraattorina toimi Bernardin Gantin, jota avustivat Lucien Monsi-Agboka ja Bernard Oguki-Atakpah.


title: Christophe Adimou

text: 28. kesäkuuta 1971 Adimou sai nimityksen Cotonoun arkkihiippakunnan arkkipiispaksi, jona hän toimi, kunnes jäi eläkkeelle 27. joulukuuta 1990.


title: Waka Flocka Flame

text: Waka Flocka Flame (s. 31. toukokuuta 1986 New York, New York), oikealta nimeltään Juaquin Malphurs, on yhdysvaltalainen rap-artisti.


title: Waka Flocka Flame

text: Waka Flocka Flamen debyyttialbumi "Flockaveli" julkaistiin 5. lokakuuta 2010. Albumi sijoittui kuudennelle sijalle Yhdysvaltain Billboard 200 -listalla myyden 37 000 kappaletta Yhdysvalloissa. Albumin ensimmäinen single "O Let's Do It" julkaisiin jo 25. joulukuuta 2009. Se sijoittui 62. sijalle Billboard Hot 100 -listalla. Albumin toinen single "Hard in da Paint" julkaistiin kesällä 2010. Albumin kolmas single, Drumma Boyn tuottama, "No Hands" julkaistiin 17. elokuuta 2010. Singlellä vierailevat Roscoe Dash ja Wale ja se sijoittui Billboard Hot 100 -listan 13. sijalle. "No Hands" on myynyt myös kultaa Yhdysvalloissa. Albumin neljäs ja viimeinen single "Grove St. Party" julkaistiin helmikuussa 2011. Se sijoittui Billboard Hot 100 -listan 74. sijalle. Kappaleella vierailee Kebo Gotti.


title: Waka Flocka Flame

text: Waka Flocka Flamen ja Gucci Manen yhteisalbumi "Ferrari Boyz" julkaistiin 9. elokuuta 2011. Albumilta on julkaistu singleinä albumin nimikkokappale "Ferrari Boyz" sekä kappale "She Be Puttin' On". Albumi sijoittui Billboard 200 -listan 21. sijalle ja sitä myytiin yhteensä 16 000 kappaletta Yhdysvalloissa.


title: Waka Flocka Flame

text: Waka Flocka Flamen toinen sooloalbumi "" julkaistiin 12. kesäkuuta 2012. Albumin ensimmäinen single "Round of Applause" julkaistiin 14. lokakuuta 2011. Sillä vierailee kanadalainen rap-artisti/laulaja Drake ja sen on tuottanut yhdysvaltalainen tuottaja Lex Luger. "Round of Applause" on ylittänyt platinarajan Yhdysvalloissa. Albumin toinen single "I Don't Really Care" julkaistiin maaliskuussa 2012. Singlellä vierailee laulaja Trey Songz. Kolmas "Get Low" -single julkaistiin kesäkuussa 2012. Sillä puolestaan vierailevat Nicki Minaj, Tyga ja Flo Rida.


title: Juho-Matti Heikari

text: Juho-Matti Heikari (s. 14. helmikuuta 1991 Lahti) on entinen suomalainen jalkapalloilija. Hän oli pelipaikaltaan oikea laitapuolustaja.


title: Juho-Matti Heikari

text: Heikari edusti urallaan Lahden Reipasta, FC Lahtea ja AC Oulua. Hän teki FC Lahdessa ensiesiintymisensä Veikkausliigassa 2. elokuuta 2009 ottelussa Vaasan Palloseuraa vastaan. Heikari ei onnistunut vakiinnuttamaan paikkaansa pelaavassa kokoonpanossa, ja pelasi kolmen kauden aikana 11 liigaottelua ja neljä Ykkösen ottelua.


title: Juho-Matti Heikari

text: Kaudeksi 2012 Heikari palasi Kolmosessa pelanneeseen kasvattajaseuraansa Reippaaseen. Seuraavana vuonna hän muutti opiskelemaan Ouluun ja solmi sopimuksen Ykkösessä pelanneen AC Oulun kanssa, jossa vakiinnutti pelipaikkansa pelaavassa kokoonpanossa. Heikari pelasi kaudella 2013 yhteensä 17 sarjaottelussa. Hän teki jatkosopimuksen seuran kanssa kaudeksi 2014.


title: Oren Lavie

text: Oren Lavie (s. 1976) on israelilainen laulaja, säveltäjä, näytelmäkirjailija ja ohjaaja. Hänen musiikkivideonsa kappaletta "Her Morning Elegance" varten sai Grammy-ehdokkuuden vuonna 2009. Maaliskuussa 2009 Lavie julkaisi esikoisalbuminsa "The Opposite Side of the Sea".


title: Brookfield Place

text:
Brookfield Place (aiemmin World Financial Center) on New Yorkin Lower Manhattanilla, Hudson-joen rannalla sijaitseva rakennuskompleksi, joka koostuu neljästä toimistorakennuksesta. Brookfield Placen rakennukset sijaitsevat West Side Highwayn varrella vastapäätä World Trade Centerin aluetta. Rakennuskompleksin suunnittelijana toimi arkkitehti César Pelli. Rakennustyöt aloitettiin vuonna 1985 ja ne päättyivät 1988.
Brookfield Placen omistajayrityksenä toimii Brookfield Properties lukuun ottamatta American Expressin omistamia toimitiloja. Kompleksissa toimivia yrityksiä ovat muun muassa Merrill Lynch, Nomura Group ja The Wall Street Journal.


title: Brookfield Place

text: Osa silloisen World Financial Centerin rakennuksista, erityisesti Winter Garden Atrium, vaurioitui World Trade Centerin kaksoistornien romahduksessa syyskuun 11. päivän iskuissa.


title: Brookfield Place

text: Rakennuskompleksi sai nykyisen nimen vuonna 2014.


title: 91 Aegina

text: 91 Aegina on suuri ja poikkeuksellisen tumma päävyöhykkeen asteroidi. Sen löysi Édouard Stephan 4. tammikuuta 1866. 91 Aegina oli hänen toinen ja viimeinen löytämänsä asteroidi. Asteroidi nimettiin Aiginan, kreikkalaisen mytologian hahmon, mukaan.


title: Kalle Vasse

text: Kalle Vasse (s. 31. elokuuta 1980 Espoo) on entinen suomalainen jalkapalloilija. Hän oli pelipaikaltaan hyökkääjä.


title: Kalle Vasse

text: Vasse on pelannut Veikkausliigaa FC Viikinkien, Atlantis FC:n ja AC Allianssin riveissä. Kaikkiaan hän on pelannut Veikkausliigassa 19 ottelua. Uransa aikana Vasse on edustanut myös Leppävaaran Palloa. Hänen saavutuksiinsa kuuluu Kakkosen maalikuninkuus kaudella 2006.


title: Kalle Vasse

text: Nykyään Vasse toimii FC Espoo B-junioreiden päävalmentajana.


title: Isidore de Souza

text: Isidore de Souza (4. huhtikuuta 1934 – 13. maaliskuuta 1999) oli beniniläinen roomalaiskatolinen arkkipiispa. Hän syntyi Ouidahissa, ja hänet vihittiin papiksi Cotonoun arkkihiippakuntaan 8. heinäkuuta 1962. Hänet nimitettiin sen koadjuuttoriarkkipiispaksi 17. heinäkuuta 1981. Piispaksi vihkiminen seurasi 8. joulukuuta. Pääkonsekraattorina toimi Bernardin Gantin, jota avustivat Bernard Yago ja Christophe Adimou.


title: Isidore de Souza

text: Marxismi-leninismin kaaduttua Beninissä Mathieu Kérékou joutui 1980-luvun lopussa aloittamaan järjestelmän liberalisoinnin. Helmikuussa 1990 järjestettiin kansallinen konferenssi, jonka puhemiehenä de Souza toimi. Konferenssin päätteeksi maahan perustettiin vuoden siirtymäkauden ajaksi tilapäiset instituutiot, joiden tarkoituksena oli uuden perustuslain laatiminen ja yleisten vaalien organisoiminen.


title: Isidore de Souza

text: 27. joulukuuta 1990 de Souzasta tuli Cotonoun arkkipiispa, jona hän toimi, kunnes kuoli 64 vuoden iässä.


title: Kirjauskonnot

text: Kirjauskonnot ovat yksi uskontojen luokitteluista.


title: Kirjauskonnot

text: Kirjauskonnot tarkoittavat uskontoja, joissa pyhät kirjoitukset ovat keskeisessä asemassa. Tällaisia uskontoja ovat esimerkiksi kristinusko, islam, juutalaisuus, hindulaisuus ja taolaisuus.


title: Kirjauskonnot

text: Yleensä pyhillä kirjoituksilla on auktoriteetin asema kyseisissä uskonnoissa. Joissain uskonnoissa, kuten kristinuskossa ja islamissa, niiden pyhiä kirjoituksia pidetään erehtymättöminä.


title: Kun isä tahtoo...

text: Kun isä tahtoo... on suomalainen komediaelokuva vuodelta 1935. Tauno Tattarin alkuperäiskäsikirjoitukseen perustuvan elokuvan on ohjannut Valentin Vaala.


title: Kun isä tahtoo...

text: Sukkatehtailija August Lampaanpää saa mietittävää, kun hänen suhteensa nuoreen Kyllikkiin uhkaa paljastua erään korun takia. Kaikki vain sen tähden, että tehtailija ja hänen vävyehdokkaansa Manne sattuvat samaan aikaan koruliikkeeseen. Tehtailijalle käy lopulta kalliiksi pitää tyytyväisinä sekä vaimo, ystävätär että tytär Vappu. Finnkino on julkaissut elokuvan myös dvd:nä. Elokuva on mustavalkoinen.


title: Kun isä tahtoo...

text: Lampaanpään perheessä alkaa kuohua, kun tytär Vappu ilmoittaa menevänsä naimisiin autoasentaja Manne Hietikon kanssa. Äiti hyväksyy alaikäisen Vapun aikeet. Isä, sukkatehtailija August Lampaanpää suuttuu huomatessaan Mannen samaksi mieheksi, jonka hän hetkeä aiemmin tapasi jalokiviliikkeessä. August oli ostamassa korua ystävättärelleen Kyllikki Mattlerille. Manne kertoo korusta, vaan ei Kyllikistä, rouva Lampaanpäälle. Näin Augustin on pakko antaa kallis koru vaimolleen. Kyllikkiä August lepyttelee ostamalla tälle kauneussalongin.


title: Kun isä tahtoo...

text: Manne vierailee Kyllikin luona, ja myös August tulee paikalle. Rouva Lampaanpää on alkanut epäillä miehensä uskollisuutta, ja pian hänkin tulee Kyllikin asuntoon. Manne ja August piiloutuvat sängyn alle. Kyllikin koira paljastaa, että sängyn alla on joku. Manne kömpii sängyn alta rouva Lampaanpään nähden, mutta August jää piiloon. Rouva tyrmistyy nähdessään Vapun sulhasen Kyllikin makuuhuoneessa, ja kertoo asiasta Vapulle, joka suuttuu Mannelle. Manne lupaa Augustille vaieta tämän naisasioista sillä ehdolla, että saa Augustin hyväksynnän liitolleen Vapun kanssa.


title: Kun isä tahtoo...

text: Rouva Lampaanpää havittelee samaa kauneussalonkia, jonka August osti Kyllikille. Salongin siivooja kertoo Kyllikille rouva Lampaanpään halusta saada salonki. Kyllikki alkaa juonitella, ja niin August joutuu ostamaan salongin toistamiseen. Vapun ja Mannen välit korjaantuvat, kun Vappu varmistuu sulhasensa viattomuudesta. Rouva Lampaanpää käy jälleen Kyllikin asunnossa, jossa hän tapaa myös Mannen ja Vapun, ja paikalle saapuu myös pahaa-aavistamaton August, tosin omilla avaimillaan, mitä rouva Lampaanpää ihmettelee. Kyllikki valehtelee, että August on ostanut huoneiston Mannelle ja Vapulle. August hyväksyy selityksen ja ottaa kunnian itselleen. Kyllikki poistuu, ja tie Mannen ja Vapun avioliitolle on auki.


title: Kun isä tahtoo...

text: "Kun isä tahtoo..." kuvattiin vuosina 1934 ja 1935 Helsingissä ja Huopalahdessa. Ulkokuvia otettiin Sörnäisissä, Kaisaniemessä ja Eirassa sekä Munkkiniemessä.


title: Kun isä tahtoo...

text: "Kun isä tahtoo..." oli Vaalan kuudes ohjaustyö. Talvella 1934 ensi-iltansa saanut "Helsingin kuuluisin liikemies" oli ollut kaupallinen takaisku, joka vei tuotantoyhtiö Fennican suoritustilaan. Samaan aikaan alettiin kuvata elokuvaa "Kun isä tahtoo...". Kuvauksia päästiin jatkamaan, kun Bio-Kuva Oy ja Oy Kinosto ostivat elokuvan negatiivit ja Fennican kuvauskaluston. Loppuvuonna 1934 Kinosto myi osuutensa Bio-Kuvalle.


title: Kun isä tahtoo...

text: Regina Linnanheimonn sisar Rakel Linnanheimo on sivuroolissa kauneussalongin omistajana. Ohjaaja Vaala esittää itse toista miespääosaa Mannea.


title: Kun isä tahtoo...

text: "Kun isä tahtoo..." saatiin ensi-iltaan alkusyksyllä 1935. Teuvo Tulio käytti elokuvan juonta ainoan komediansa, "Vihtorin ja Klaaran", runkona vuonna 1939.


title: Kun isä tahtoo...

text: "Kun isä tahtoo..." sai melko myönteisen vastaanoton aikalaiskriitikoilta. "Ilta-Sanomien" kriitikko arvioi teoksen yhdeksi parhaista suomalaisista elokuvista, joita siihen mennessä oli tehty. "Helsingin Sanomissa" arvioija piti sitä farssi-, komedia- ja operettikeitoksena, ”joka loppujen lopuksi ei maistunut lainkaan hullummalta”. "Uuden Suomen" kriitikolle "Kun isä tahtoo..." oli ”mieluisa yllätys”.


title: Kun isä tahtoo...

text: "Elokuva-Aitassa" kriitikko kirjoitti: ”Valentin Vaala on nuoruudestaan huolimatta jo ohjaajana tunnettu, ja tämä elokuva osoittaa jälleen, että hänellä on filmaattista silmää runsain määrin.” Kriitikko kehui elokuvan näyttelijäsuorituksia, erityisesti Eino Jurkkaa. Regina Linnanheimossa hän näki tulevaisuuden tekijän, jonka näyttelijänlaatua ei kenties kuitenkaan vielä ollut tarpeeksi tutkittu.


title: Kun isä tahtoo...

text: Eräs myöhempien aikojen arvioija piti Augustia yhtenä Eino Jurkan parhaista elokuvatehtävistä. Vaala totesi oman valintansa Mannen roolin itse näyttelemiseen olleen ”hairahdus”. Kriitikot ovat kuitenkin maininneet hänen suoriutumisensa täysin kelvolliseksi.


title: Candice Swanepoel

text: Candice Susan Swanepoel (s. 20. lokakuuta 1988 Mooi River, Natal, Etelä-Afrikka) on eteläafrikkalainen malli, joka on työskennellyt muun muassa Victoria's Secret -vaateketjulle. Swanepoel debytoi Forbesin "The World's Top-Earning Models" -listalla sijalla 10. Swanepoelin tuloiksi arvioitiin kolme miljoonaa Yhdysvaltain dollaria vuonna 2010.


title: Arena Națională

text: Arena Națională on jalkapallostadion, joka sijaitsee Romanian pääkaupungissa Bukarestissa. Stadion avattiin 6. syyskuuta 2011 ja sen yleisökapasiteetti on 55 600. Se toimii Romanian maajoukkueen kotikenttänä. Stadion isännöi Eurooppa-liigan kauden 2011–2012 loppuottelua, joka pelataan 9. toukokuuta 2012.


title: Arena Națională

text: Arena Naționalălla aloitettiin rakentamaan vuonna 2008, jonka tarkoituksena oli korvata aikaisempi vuonna 1953 rakennettu vanha Stadionul Național.


title: 122 K 60

text: 122 K 60 eli "122 mm kanuuna vuodelta 1960" oli Tampellan suunnittelma suomalainen kanuuna. Asetta valmistettiin vain 15 kpl, eikä sitä otettu ikinä sota-ajan kalustoluetteloihin.


title: 122 K 60

text: Vammas uudisti kaikki 15 kanuunaa 1980-luvun lopulla vaihtamalla vanhat 122 mm putket uusiin 130 mm 52,7-kaliiperisiin, jolloin syntyi vedettävä rannikkokanuuna mallia 130 K 90-60. Uudistetut tykit käyttivät samaa laukausta kuin moottoroidun rannikkotykistön pääkalusto 130 K 54 -kanuunat ja samoja ammuksia kuin 130 TK -tornitykit. Putkien vaihdon myötä vain 122 K 60 -kalustolla käytössä ollut laukaus (122 × 866R) jäi lopullisesti pois käytöstä.


title: 122 K 60

text: Tampellan kehittämä tykin lavetti on ollut mallina myöhemmille 155 mm kanuunoille ja israelilaiselle Soltam M-68:lle.


title: Pat Conroy

text: Donald Patrick Conroy (26. lokakuuta 1945 Atlanta, Georgia – 4. maaliskuuta 2016 Beaufort, Etelä-Carolina), paremmin tunnettu nimellä Pat Conroy, oli yhdysvaltalainen kirjailija. Hänet tunnetaan erityisesti teoksestaan "Vuorovetten prinssi", josta on tehty myös samanniminen elokuvasovitus.


title: Pat Conroy

text: Conroyn esikoisteos "The Boo" ilmestyi vuonna 1970 hänen ollessaan vielä opiskelijana Charlestonin sotilasakatemiassa, jonne hänen sotilasisänsä oli hänet määrännyt. Vuonna 1976 Conroy julkaisi teoksen "Suuri Santini" ("The Great Santini"), joka johti hänen läpimurtoonsa kirjailijana. Teos perustui Conroyn omiin lapsuudenkokemuksiin, ja hän totesi myöhemmin, että paljastava teos vaikutti paitsi hänen ja silloisen vaimonsa, myös hänen vanhempiensa avioeron syntyyn.


title: Pat Conroy

text: Vuonna 2013 ilmestynyt suomentamaton "The Death of Santini" on omaelämäkerta ja kertoo hänen suhteestaan isäänsä, joka oli kaunokirjallisen "Suuren Santinin" aiheena.


title: Pat Conroy

text: Pat Conroy asui Etelä-Carolinan Fripp Islandilla ja oli naimisissa kirjailija Cassandra Kingin kanssa. Hän kuoli 70-vuotiaana haimasyöpään kotonaan 4. maaliskuuta 2016.


title: Lucien Monsi-Agboka

text: Lucien Monsi-Agboka (3. kesäkuuta 1926 – 27. huhtikuuta 2008) oli beniniläinen roomalaiskatolinen piispa. Hänet vihittiin papiksi Cotonoun arkkihiippakuntaan 21. joulukuuta 1957 ja nimitettiin Abomeyn hiippakunnan piispaksi 5. huhtikuuta 1963. Piispaksi vihkiminen seurasi 21. heinäkuuta. Pääkonsekraattorina toimi Bernardin Gantin, jota avustivat Bernard Yago ja Robert-Casimir Tonyui Messan Dosseh-Anyron.


title: Lucien Monsi-Agboka

text: Monsi-Agboka osallistui Vatikaanin toiseen kirkolliskokoukseen. Hän jäi eläkkeelle 25. marraskuuta 2002.


title: Antoine Ganyé

text: Antoine Ganyé (s. 28. kesäkuuta 1938) on beniniläinen roomalaiskatolinen arkkipiispa. Hänet vihittiin papiksi 4. tammikuuta 1969 ja nimitettiin Dassa-Zoumén hiippakunnan piispaksi 10. kesäkuuta 1995. Piispaksi vihkiminen seurasi 20. elokuuta. Pääkonsekraattorina toimi Bernardin Gantin, jota avustivat Isidore de Souza ja Lucien Monsi-Agboka.


title: Antoine Ganyé

text: 21. elokuuta 2010 Ganyé sai nimityksen Cotonoun arkkihiippakunnan arkkipiispaksi, jonka virkaan hänet asetettiin 31. lokakuuta.


title: René-Marie Ehuzu

text: René-Marie Ehuzu CIM (12. huhtikuuta 1944 Cotonou – 17. lokakuuta 2012) oli beniniläinen roomalaiskatolinen piispa. Hänet vihittiin papiksi 30. syyskuuta 1972 ja nimitettiin Abomeyn hiippakunnan piispaksi 25. marraskuuta 2002. Piispaksi vihkiminen seurasi 6. tammikuuta 2003. Pääkonsekraattorina toimi paavi Johannes Paavali II, jota avustivat Leonardo Sandri ja Antonio Maria Vegliò.


title: René-Marie Ehuzu

text: 3. tammikuuta 2007 Ehuzu sai nimityksen Porto Novon hiippakunnan piispaksi, ja hänet asetettiin tähän virkaan 4. helmikuuta.


title: The Best of Type O Negative

text: The Best of Type O Negative on Roadrunner Recordsin julkaisema kokoelmalevy, joka sisältää Type O Negative -yhtyeen suurimpia hittikappaleita. Albumi julkaistiin ilman itse yhtyeen minkäänlaista hyväksyntää ja he olivat vaihtaneet SPV:lle sen johdosta. Peter Steele suuttui siitä, ettei kukaan kysynyt häneltä levystä ja oli erittäin tyytymätön julkaisuun.


title: Inkeri Simola-Isaksson

text: Irma Inkeri Simola-Isaksson (25. huhtikuuta 1930 Hamina – 11. maaliskuuta 2012 Vantaa) oli suomalainen musiikkipedagogi, musiikinopettaja ja musiikkiliikunnan lehtori. Hän toimi Sibelius-Akatemian musiikkiliikunnan lehtorina 1977–1993 sekä vapaan säestyksen, improvisoinnin ja musiikin varhaiskasvatuksen tuntiopettajana. Hän luennoi musiikkikasvatuksesta sekä toimi eri opettajakoulutuslaitoksissa opettajana Suomessa ja ulkomailla.


title: Inkeri Simola-Isaksson

text: Simola-Isaksson kirjoitti oppikirjoja, artikkeleja sekä muita julkaisuja musiikkikasvatuksesta ja -liikunnasta. Lisäksi hän toimi säestäjänä, sävelsi liikuntamusiikkia ja toimi freelancertoimittajana Yleisradiossa.


title: Inkeri Simola-Isaksson

text: Inkeri Simola-Isaksson palkittiin Lastenkulttuurin valtionpalkinnolla 1984, Alfred Kordelinin säätiön tunnustuspalkinnolla 2007, Suomen musiikkioppilaitosten liiton Aksentti-palkinnolla ja Vantaan kulttuuripalkinnolla 2009 sekä Suomen tietokirjailijat ry:n Oppikirjailijapalkinnolla 2011.


title: Käsipallon naisten maailmanmestaruuskilpailut 2011

text: Vuoden 2011 naisten käsipallon maailmanmestaruuskilpailut järjestettiin Brasiliassa 2.–18. joulukuuta. Turnaus käytiin ensimmäistä kertaa Amerikan mantereella ja kolmannen kerran Euroopan ulkopuolella. Kisoihin selvisi karsintojen kautta 24 maata. Puolustavana mestarina turnaukseen lähti kolme edellistä maailmanmestaruutta voittanut Venäjä.


text: Maailmanmestariksi näissä kisoissa ylsi Norja, joka voitti loppuottelussa Ranskan maalein 24–32. Pronssiottelussa Espanja voitti Tanskan 18–24.


text: Lohko A


text: Lohko B


text: Lohko C


text: Lohko D


title: Siperian federaatioyliopisto

text: Siperian federaatioyliopisto () on Venäjän Krasnojarskissa toimiva suuri monialainen korkeakoulu. Se perustettiin vuonna 2006, ja se oli yksi valtakunnan kahdesta ensimmäisestä federaatioyliopistosta. Näistä oppilaitoksista on tarkoitus kehittää Venäjän huippuyliopistoja, joissa opetus ja tutkimus yhdistyvät yritysyhteistyön kanssa.


title: Siperian federaatioyliopisto

text: Siperian federaatioyliopistoon yhdistettiin neljä aiempaa suurta korkeakoulua: Krasnojarskin valtionyliopisto, Krasnojarskin teknillinen valtionyliopisto, Krasnojarskin arkkitehtuurin ja rakennustekniikan valtionakatemia sekä Krasnojarskin värimetallien ja kullan valtionyliopisto.


title: Siperian federaatioyliopisto

text: Siperian federaatioyliopisto on nykyisin suurin Uralin-takaisista (so. Siperian ja Kaukoidän) korkeakouluista. Yliopistossa on noin 36 500 opiskelijaa ja 3 300 opettajaa. Yliopistossa on 20 instituuttia ja 171 erikoistumisalaa (syventymiskohdetta).


title: Siperian federaatioyliopisto

text: Venäjän sisäisessä yliopistorankingissa Siperian federaatioyliopisto oli jaetulla 12.-14. sijalla lukuvuoden 2012/2013 klassisten ja tutkimusyliopistojen luokassa.


title: Kaloí Liménes

text: Kaloí Liménes (tai "Kalí Liménes"; ; ) on Kreikan historiallinen kylä ja luonnonsatama, joka sijaitsee Kreetan saarella ja kuuluu Faistóksen kuntaan, Iraklionin alueyksikköön ja Kreetan alueeseen. Se kuului aiemmin Moíreksen kuntaan ja vuodesta 2011 lähtien Faistóksen kunnan Moíreksen kunnallisyksikköön. Kylän väkiluku on 21 (vuonna 2011).


title: Kaloí Liménes

text: Kaloí Liménes on osa Pigaïdákian kyläyhdyskuntaa ja sijaitsee Kreetan etelärannikolla lähellä saaren eteläisintä niemenkärkeä. Se tunnetaan ennen kaikkea suojaisasta luonnonsatamalahdestaan. Sataman edustalla ovat saaret Megalonísi ja Mikronísi (Ágios Pávlos). Nykyään Kaloí Liménes on paljolti pelkkä turistinähtävyys. Rannikolla sijaitsee muutamia tavernoita ja majoitushuoneita. Mikronísin saari toimii öljysatamana ja sinne on rakennettu suuria öljysäiliöitä.


title: Kaloí Liménes

text: Antiikin aikana nykyisen kylän lähellä sijaitsi Lasaian (Λασαία) kaupunki.


title: Kaloí Liménes

text: Monet raamatunoppineet uskovat, että vangittua apostoli Paavalia kuljettanut aleksandrialainen alus purjehti Kaloí Liménesille syksyllä noin vuonna 58 ja vierailullaan Paavali saarnasi uskostaan Kristukseen kreetalaisille. Paikallinen perimätieto kertoo samoin vierailusta. Paavalin aikalainen, lääkäri Luukas on dokumentoinut vierailun lokikirjanomaisesti Apostolien tekoihin, joka sisältyy nykyiseen Raamatun Uuteen testamenttiin.


title: Kaloí Liménes

text: Kertomuksen mukaan Paavali suositteli, että laiva talvehtisi Hyvissäsatamissa, mutta laivaa komentanut upseeri kuunteli kapteenin ja laivan omistajan neuvoa, ja laiva jatkoi matkaa kohti Foiniksia. Laiva haaksirikkoutui tuolla matkalla Maltan rannikolle. James Smith kirjoittaa tästä Apostolien tekojen kertomuksesta:


title: Kaloí Liménes

text: Bysanttilaisena aikana kylään pystytettiin kirkko, joka kantoi apostoli Paavalin nimeä ja joka entisöitiin 1960-luvulla.


title: Kärkölän kirkko (Pusula)

text: Kärkölän kirkko on vuonna 1842 valmistunut puukirkko Pusulan Kärkölässä Lohjalla. Se on rakennettu kyläkirkoksi aikana, jolloin kylästä kulki pääkirkolle Pusulaan vain kinttupolku. Kirkon alttaritauluna on taiteilija Eeli Jaatisen maalaama Terijoen kirkon alttaritauluksi alkujaan maalattu "Kristus asettaa myrskyn".


title: Kärkölän kirkko (Pusula)

text: Eeli Jaatinen kuului Vallilan rykmenttiin (JR47), joka jatkosodan aikana oli sijoitettuna Terijoelle. Jaatinen maalasi taulun Terijoen kirkon sakastissa ja se ehti olla paikoillaan yhdessä jumalanpalveluksessa. Terijoki sijaitsi lähellä rintamaa ja taulua maalatessaan taiteilija joutui ajoittain pakenemaan kranaatteja kirkon kellariin. Sodan jälkeen maalaus päätyi takaisin Jaatiselle. Kärkölän asukkaat ja entiset kyläläiset järjestivät keräyksen, jonka tuotolla (33000mk) he ostivat taulun Jaatiselta. Keräyksen alkuunpanijana oli kylässä 1920-1930-luvuilla toiminut opettaja. Maalaus sijoitettiin kirkkoon vuonna 1948, kun sodan vuoksi pitämättä jäänyt 100-vuotisjuhla järjestettiin.


title: Kärkölän kirkko (Pusula)

text: Kyläkirkkoa käytetään varsinaisiin jumalanpalveluksiin vain suurimpina kirkkopyhinä ja kesällä. Se on myös suosittu kaste- ja vihkikirkko ja siellä järjestetään kesäisin konsertteja.


title: Gnevnyi-luokka

text: Gnevnyi-luokka oli Neuvostoliiton laivaston hävittäjäluokka ja sen Neuvostoliiton virallinen nimi oli Projekti 7. Luokan aluksia tilattiin toisessa viisivuotissuunnitelmassa 53 kappaletta ja niiden piti valmistua 1937-1938.


title: Gnevnyi-luokka

text: Piirustukset laadittiin Italian avustamana ottaen kuitenkin huomioon laivaston tarpeet. Alukset muistuttivat ulkoisesti Italian Kreikalle ja Turkille toimittamia. Alukset olivat kuitenkin rakenteellisesti heikkoja ja niiden merikelpoisuus oli huono. Alkusarjan aluksilla oli lisäksi pahoja voimansiirto-ongelmia. Paranneltu versio tunnetaan nimellä projekti 7U.


title: Gnevnyi-luokka

text: Neljä Tyynenmeren laivastossa palvellutta alusta Kiinan laivastolle, jossa ne muodostivat Anshan-luokan.


title: Gnevnyi (1936)

text: Gnevnyi () oli Neuvostoliiton laivaston Gnevnyi-luokan hävittäjä (Projekti 7). Alus palveli Itämeren laivastossa sekä talvi- että jatkosodassa.


title: Gnevnyi (1936)

text: "Gnevnyi" liitettiin palvelukseen otettaessa Itämeren laivastoon. Se osallistui talvisotaan tulittaen suomalaisten asemia. Se menetti keulansa osuttuaan miinaan Riianlahdella 23. kesäkuuta 1941, jolloin 20 miehistönjäsentä sai surmansa ja 23 haavoittui. Miehistö yritti upottaa pahoin vaurioituneen aluksensa tuloksetta ja Saksan ilmavoimien lentokoneet upottivat aluksen 26. kesäkuuta.


title: Sancho I (Aragonia)

text: Sancho I tai Sancho Ramírez oli Aragonian kuningas vuosina 1063–1094 ja Navarran kuningas (nimellä Sancho V Ramírez) vuodesta 1076. Hänen isänsä oli Aragonian kuningas Ramiro I, mutta Aragonian hän otti läänityksenä vastaan paavilta.


title: Sancho I (Aragonia)

text: Sancho Ramírez joutui kamppailemaan serkkunsa Kastilian Sancho II:n Zaragozassa esittämiä valtapyrkimyksiä vastaan yhdessä toisen serkkunsa, Navarran Sancho IV:n kanssa. Kun Navarran Sancho IV murhattiin vuonna 1076, Sancho I Ramírez käytti tilannetta hyväkseen ja valtasi Pamplonan ja julistautui myös Navarran kuninkaaksi. Murhatun kuninkaan veli Alfonso VI valtasi loput Navarraan kuuluneet La Riojan ja aiemman Kastilian kreivikunnan alueet.


title: Sancho I (Aragonia)

text: Kesällä 1086 Youssef ibn Tachfine nousi maihin Espanjaan ja eteni Valenciaan, jolloin Alfonso VI pyysi Sancho I Ramírezia apuun muslimien vastaisessa sodassa. Sotajoukot kohtasivat Zallaqan taistelussa 23. lokakuuta 1086. Ensin kristityt kuninkaat menestyivät, mutta lopulta kalifi löi heidät pakoon. Sancho osallistui paavin organisoimiin taisteluihin Espanjan maureja vastaan vuosina 1063, 1073 ja 1087. Tulokset näistä sodista jäivät vaatimattomiksi, mutta hänen omat sotaretkensä Huescan ja Monzónin alueelle toivat hänelle lisää maita. Vuonna 1089 hän tunnusti paavin lääninherrakseen.


title: Sancho I (Aragonia)

text: Sancho Ramírez otti käyttöön uuden Clunyn luostarista levinneen liturgian mozarabialaisen tilalle vuonna 1071. Tämä vahvisti paavi Gregorius VII:n asemaa ja saattoi maan tiiviimpään yhteyteen muun kristikunnan kanssa. Asuttaakseen maata kuningas rakennutti munkkien vierasmajoja sekä paransi ja uudisrakensi teitä ja siltoja.


title: Sancho I (Aragonia)

text: Paavi Aleksanteri II oli luvannut myöhempiä ristiretkiä enteilevällä tavalla muhamettilaisia vastaan taisteleville sotureille syntien anteeksiantoa ja autuutta. Vuonna 1064 Normandian Robert Grespin, Akvitanian herttua Guillaume VIII ja Urgelin kreivi Ermengol III joukkoineen valtasivat Barbastron kaupungin neljänkymmenen päivän piirityksen jälkeen. Kaupunki luovutettiin Sancho Ramírezin hallintaan, mutta jo seuraavana vuonna Zaragozan hallitsija al-Muqtadir valtasi takaisin kristittyjen sotilaiden runteleman kaupungin.


title: Sancho I (Aragonia)

text: Sancho I Ramírezin ensimmäinen vaimo Isabella oli edellämainitun Ermengol III:n tytär. Pariskunnan poika Pietari I eli Pedro I hallitsi vuosina 1094–1104. Sancho I Ramírezin toinen vaimo Felicia oli Roucyn kreivi Hilduin III:n tytär. Tästä avioliitosta syntyivät pojat Alfonso I, joka hallitsi velipuolensa jälkeen vuosina 1104–1134, ja Ramiro II, joka oli kuninkaana vuodet 1134–1137.


title: Banks

text: Banks voi tarkoittaa seuraavia:


title: Gatti

text: Gatti on muun muassa seuraavien henkilöiden sukunimi:


title: Hay

text: Hay voi tarkoittaa seuraavia:


title: Raitio

text: Raitio voi tarkoittaa seuraavia:


title: Heart (täsmennyssivu)

text: Heart voi viitata ainakin seuraaviin:


title: Pietari I (Aragonia)

text: Pietari I eli Pedro I oli Aragonian ja Navarran kuningas vuosina 1094–1104 isänsä Sancho I:n kuoltua Huescan piirityksessä saamiinsa vammoihin.


title: Pietari I (Aragonia)

text: Pietari jatkoi isänsä sotia Espanjan muslimeita vastaan ja sai 1096 suuren voiton Alcorazin luona al-Mustainin johtamista joukoista, minkä seurauksena alueen tärkeimpiin kuulunut Huesca antautui. Hän valtasi vuonna 1101 myös Barbarestron, mutta päätti lähteä kesken sotaretkiensä ristiretkelle, kunnes paavi Paschalis II takasi myös Espanjan taisteluille ristiretken aseman.


title: Pietari I (Aragonia)

text: Pietarin kuoltua ilman perillistä vallan peri hänen veljensä Alfonso I.


title: Jätepuristin

text: Jätepuristin on jätejakeiden tiivistämiseen tarkoitettu laite. Jätteitä puristetaan kokoon, jotta kuljetus olisi tehokasta ja taloudellista. Samalla kone sijoitettuna käyttökiinteistöön antaa sen käyttäjille mahdollisuuden säilyttää jätejakeet puristimen säiliössä siististi, paloturvallisesti ja ilkivallalta suojattuna.


title: Jätepuristin

text: Koneita on pääsääntöisesti kahta eri laitetyyppiä: niin sanottuja erillismallin puristimia ja niin sanottuja combimallin puristimia.


title: Jätepuristin

text: Hydraulisella voimalla liikutetaan puristusmäntää edestakaisin vaakatasossa, jolla tiivistys säiliöön saadaan halutuksi. On tarkoitettu isolle säiliökokoluokille 10–40 m³ ja nähin liitettäville puristimille. Puristin on kiinteästi alustaansa kiinnitettynä, esimerkiksi asfaltti- tai betonialustaan. Puristimen edessä myös alustaansa kiinnitetty ohjauskisko ohjaa säiliön haluttuun paikkaan täsmällisesti. Puristin ja säiliö kiinnitetään toisiinsa niin sanotuilla vanttiruuveilla tai hydraulisilla vanteilla, muuten säiliö pakenisi puristimen voimalla eteenpäin.


title: Jätepuristin

text: Laite voidaan varustaa kiinteistön tarvitsemilla lisävarusteilla kuten kuiluilla (korkeat rakennukset, joissa jätejae syötetään kerroksissa kuiluun, edelleen puristimen puristuskammioon), astiankaatolaitteilla (esimerkiksi 100–800 litran jäteastioiden kippausta varten), erilaisilla tasoratkaisuilla sekä monilla muilla lisävarusteilla lastauksen helpottamiseksi.


title: Jätepuristin

text: Kuten yllä, mutta eroaa sillä, että puristin ja säiliö ovat samalla I-kiskoalustallaan, kiinni toisissaan ja koko yhdistelmä kulkee kuljetuksissa mukana kaatopaikalle-erottelupisteeseen tyhjennyksen yhteydessä. Säiliötilavuudet ovat pienempiä (yleisesti 5–25 m³) yhteispituuden kasvaessa puristimen takia pidemmiksi, joka taas on poissa säiliön kuutiotilavuudesta. Tyhjennyksiä suurilla jätemäärillä tulee siten enemmän, jolloin taas combipuristimen kannattavuus olennaisesti laskee. Varusteita combiin voidaan lisäillä lukuisa määrä ja käyttö pääsääntöisesti samaa kuin erillismallilla.


title: Jätepuristin

text: Kuten yllä, mutta puristusvoima saadaankin aikaan mekaanisesti tai hydraulisesti kierreruuvilla, joka kiertyessään aiheuttaa vääntövoiman, jolla jätejae murskautuu ja edelleen työntyy säiliöön. Tiivistys on hyvä esimerksiksi laatikoilla, kuormalavoilla, biojätteillä, paperilla ynnä muulla lyhytjakeella. Ongelmia ruuvikäyttö tuo pitkillä jakeilla, kuten pressu, kangas ja vaijerit, jolla sitkeä vetovoiman kestävä ominaisuus, kiertyessään ruuviakselin ympärille, aiheuttaen ominaisuuksien menetyksen ja lisäämällä kitkaa jopa palovaaraan saakka.


title: Hervey le Breton

text: Hervey le Breton (k. 30. elokuuta 1131) oli bretagnelainen kirkonmies, josta tuli Bangorin ja myöhemmin Elyn piispa. Hän oli vuonna 1109 perustetun Elyn hiippakunnan ensimmäinen piispa.


title: Hervey le Breton

text: Eräiden lähteiden mukaan Hervey oli Vilhelm Punaisen kappalainen, vaikka asiasta ei ole täyttä varmuutta. Kuningas nimitti hänet Bangoriin piispaksi aikana jolloin Canterburyn arkkipiispan virka oli täyttämättä, minkä vuoksi hänet vihki virkaan Yorkin arkkipiispa Thomas I Bayeuxlainen. Arkkipiispa Anselmin vastustuksen vuoksi kuningas Henrik I ei onnistunut siirtämään häntä Lisieux'n piispaksi. Walesilaiset nousivat kapinaan normannivalloittajiaan vastaan vuonna 1094 komentajanaan Gruffydd ap Cynan ja olivat karkottaneet piispan hiippakunnasta vuosisadan loppuun mennessä.


title: Hervey le Breton

text: Le Breton asetettiin virkaan Elyssä lokakuussa 1109. Elyn ja Exningin välinen maantie, joka helpotti pyhiinvaeltajien pääsyä Æthelthryth muistoalttarille, rakennettiin Herveyn käskystä.


title: Hervey le Breton

text: Hervey kuoli 30. elokuuta 1131 ja hänet on haudattu Elyn tuomiokirkkoon. Hänen veljenpoikansa William Brito nimitettiin Elyn arkkidiakoniksi noin vuonna 1110.


title: Azai-klaani

text: Azai-klaani () oli japanilainen daimioklaani, joka hallitsi Ōmin provinssissa. 1500-luvun lopulla klaani liittoutui Asakura-klaanin kanssa nousevaa Oda Nobunagaa vastaan. Azai ja Azakura kohtasivat Odan Anegawan taistelussa vuonna 1570, mutta hävisivät ja joutuivat pakenemaan. Azai-klaani tuhoutui kolme vuotta myöhemmin, kun Oda valloitti klaanin hallintokeskuksena toimineen Odanin linnan.


title: Jim Parrack

text: Jim Parrack (s. 8. helmikuuta 1981 Allen, Texas, Yhdysvallat) on yhdysvaltalainen näyttelijä ja elokuvatuottaja.


title: Jim Parrack

text: Jim Parrack sai ensimmäisen televisioroolinsa sarjasta Monk vuonna 2006. Hän on sittemmin vieraillut useissa muissa televisiosarjoissa kuten "Criminal Minds – FBI-tutkijat" ja "CSI". Parrack esittää Hoyt Fortenberryä sarjassa "True Blood". Hänellä on ollut rooleja useissa näytelmissä kuten "Welcome Home Soldier". Hän on esiintynyt elokuvissa "Annapolis" ja "".


title: Jim Parrack

text: Parrackilla on oma tuotantoyhtiö 120 Productions. Hän on toiminut käsikirjoittajana, ohjaajana ja tuottajana elokuvassa "Post".


title: Jim Parrack

text: Jim Parrack on kotoisin Allenista Texasista. Hän muutti Los Angelesiin vuonna 2001. Parrack opiskeli näyttelemistä ensin The Stella Adler Academy -koulussa ja siirtyi sitten Playhouse Westiin. Parrack on ollut naimisissa Ciera Parrackin kanssa vuodesta 2008. Uskonnoltaan hän on kristitty.


title: TUL:n jalkapallomestaruuskilpailut 1934

text: Työväen Urheiluliiton jalkapallomestaruus ratkaistiin ensimmäisen kerran sarjamuotoisesti vuonna 1934. Voittajaksi selviytyi Tampereen Pallo-Veikot puhtaalla pelillä. Se voitti Tampereella 26.8. Helsingin Vesan 3–1 (1–1), Viipurissa 9.9. Talikkalan Toverit 4–1 (0–1) ja Tampereella 30.9. Helsingin Ponnistuksen 3–0 (1–0).


title: Intian korkein oikeus

text:
Intian korkein oikeus on toimielin, joka käyttää Intiassa ylintä tuomiovaltaa
perustuslain mukaan vallan kolmijako-oppia noudattaen. Korkein oikeus sijaitsee New Delhissä. Korkeimman oikeuden rakennuksessa sattui syyskuussa 2011 terrori-isku, jossa 11 ihmistä kuoli ja useita kymmeniä haavoittui pommiräjähdyksessä. Korkein oikeus joutui pommi-iskun kohteeksi myös toukokuussa 2011, jolloin pommi räjähti parkkipaikalla ilman kuolonuhreja.


title: Bust a Move

text: Bust a Move voi viitata:


title: Lulu (albumi)

text: Lulu on Lou Reedin ja Metallican yhteislevytys. Nimi tulee saksalaisesta teatterimusikaalista, johon Reed alun perin oli kappaleet kirjoittanut. Albumi julkaistiin maailmanlaajuisesti 31. lokakuuta, ja 1. marraskuuta Pohjois-Amerikassa.


title: Lulu (albumi)

text: Huhut uudesta albumista alkoivat levitä vuoden 2011 keväällä, kun kitaristi Kirk Hammett vihjasi uudesta levytysprojektista, joka ei kuitenkaan tulisi olemaan Metallican täysin oma tuotos. Myöhemmin kesäkuun puolivälissä yhtye ilmoitti saaneensa levyn äänitykset valmiiksi ja paljasti tehneensä yhteistyötä rock-legenda Lou Reedin kanssa. Idea yhteislevytyksestä lähti vuoden 2009 Rock and Roll Hall of Fame-konsertista, jossa Reed ja Metallica soittivat yhdessä.


title: Lulu (albumi)

text: Syyskuussa 2011 ensimmäinen kappale albumilta, ”The View”, julkaistiin lataamalla se YouTubeen kuunneltavaksi. Se sai yhtyeen faneilta lähinnä negatiivista palautetta. Albumi sai Metacritic-sivuston mukaan kriitikoilta "sekalaisia tai keskinkertaisia arvosteluja" ja arvosanojen keskiarvoksi 31 arvostelun perusteella 45 sadasta pisteestä. Jotkut kriitikot eivät pitäneet albumista, kuten Pitchfork Media -sivuston Stuart Berman, joka piti sitä "epäonnistumisena". Toiset taas pitivät Lulusta, kuten Suen Jari Mäkelä, joka antoi levylle arvosanan 7/10 ja piti albumin kahta viimeistä kappaletta sekä parhaana Lou Reedin että Metallican levytyksenä 80-luvun jälkeen.


title: Lulu (albumi)

text: Albumi nousi Suomen virallisen listan sijalle 16.


title: Defying Gravity

text: Defying Gravity voi viitata:


title: Defying Gravity

text: Elokuva ja televisio


title: Defying Gravity

text: Musiikki


title: Unohtumattomat 3

text: Unohtumattomat 3 − 40 ikivihreää suosikkia on suomalaisen laulajan Reijo Taipaleen kokoelmalevy. Levy julkaistiin vuonna 2005.


title: Unohtumattomat 3

text: Kokoelma on jatkoa vuonna 2000 ilmestyneelle "Unohtumattomat"- ja vuonna 2004 ilmestyneelle "Unohtumattomat 2" -albumille.


title: Unohtumattomat 3

text: CD 1:CD 2:


title: Marsin troijalainen

text: Marsin troijalaiset asteroidit ovat pikkuplaneettoja, jotka kiertävät Aurinkoa Marsin radan Lagrangen pisteissä L4 ja L5. Ne ovat 1:1 rataresonanssissa planeetan kanssa. Troijalaisiksi niitä sanotaan siksi, että niiden radat ovat Marsin suhteen samanlaisia kuin Jupiterin troijalaisten asteroidien radat ovat Jupiterin suhteen. Marsin troijalaisia ovat esim. 5261 Eureka ja


title: G-Saviour

text: G-Saviour on japanilais-yhdysvaltalainen Gundam-televisioelokuva.


title: G-Saviour

text: Gundam-sarjan teokset ovat yleensä animaatiota, mutta G-Saviour on tehty epätyypillisesti yhdistelemällä tietokonegrafiikkaa ja eläviä näyttelijöitä.


title: G-Saviour

text: Elokuvaa näytettiin erityistapauksena Japan Airlinesin Haneda–Honolulu-reitillä ja lyhennettynä versiona erilaisissa tapahtumissa, mutta sen varsinainen lähetys tapahtui Kidō senshi Gundamin televisiolähetysten 20-vuotisjuhlan kunniaksi 29. joulukuuta 2000 Nagoya terebi hōsō pääkanavana ANN-ketjun kanavilla nimellä ”Gundam tanjō 20-shūnen special G-Saviour” (Gundamin 20-vuotisjuhlaspesiaali G-Saviour).


title: G-Saviour

text: Elokuvan teko oli japanilaiseksi televisiotuotannoksi huomattavan kallista: Pelkän trailerin valmistuskustannukset olivat 200 miljoona jeniä, ja televisio-ohjelman lähetykseen mennessä rahaa oli käytetty 800 miljoonaa jeniä lisää, yhteensä siis miljardi jeniä. Amerikkalaiselle televisiospesiaalille hintaluokka on kuitenkin tavallinen, ja elokuvabudjetiksi sitä voidaan pitää jopa halpana. Elokuvan erikoistehosteet teki Digital Muse, joka on työskennellyt myös mm. Star Trekin tehosteiden parissa.


title: G-Saviour

text: Elokuva sijoittuu avaruusvuosisadan vuoteen 0223, mikä tekee siitä kaukaisimpaan tulevaisuuteen sijoittuvan avaruusvuosisatajatkumon Gundam-teoksen. Aluksi elokuvan vuoden oli tarkoitus olla ”S.C.” (space century), ja elokuvan oli tarkoitus sijoittua pohjimmiltaan samaan mutta kuitenkin periaatteessa eri jatkumoon kuin avaruusvuosisata. Lopulta se kuitenkin päätettiin sijoittaa täysin samaan jatkumoon kuin Kidō senshi Gundam.